title: Vanhat rehelliset suomalaiset

text: ”Vanhat rehelliset suomalaiset” oli 1800-luvun puolivälissä nimitys fennomaanien maltilliselle siivelle, joka oli ryhmittynyt vuonna 1847 perustamansa "Suometar"-lehden ympärille. Ryhmän johtohahmo oli August Ahlqvist ja siihen kuuluivat Paavo Tikkanen, D. E. D. Europaeus, Rietrikki Polén sekä jonkin aikaa myös August Schauman. He olivat eri linjoilla J. V. Snellmanin ja myöhemmin varsinkin Georg Zacharias Forsmanin (Yrjö Sakari Yrjö-Koskisen) johtamien niin sanottujen jungfennomaanien kanssa.


title: Vanhat rehelliset suomalaiset

text: ”Vanhojen rehellisten suomalaisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena. He eivät myöskään hyväksyneet Snellmanin ajamaa lojaaliutta Venäjää kohtaan eivätkä Yrjö-Koskisen näkemystä, jonka mukaan Suomi voisi katkaista henkiset siteet Ruotsiin kiitollisuudenvelkaa tuntematta. Varsinkin Ahlqvist halusi päinvastoin korostaa ruotsalaisen kulttuuriperinnön merkitystä Suomelle ja pitää yllä suhteita Ruotsiin. Helsingin yliopistolla ”vanhat rehelliset” hallitsivat savo-karjalaista osakuntaa, Yrjö-Koskisen kannattajat puolestaan pohjalaista osakuntaa. Jungfennomaanit syrjäyttivät ”vanhojen rehellisten” ryhmän suomalaisuusliikkeen johdosta 1860-luvun alussa, mutta nämä tekivät vielä saman vuosikymmenen lopulla epäonnistuneen yrityksen saada liikkeen uudelleen haltuunsa.


title: Vanhat rehelliset suomalaiset

text: Vuonna 1863 jungfennomaanit tekivät väliaikaisesti sovinnon ”vanhojen rehellisten” kanssa ja nousivat mukaan määräämään "Suomettaren" linjasta. Sopu ei kuitenkaan kestänyt pitkään ja katkesi Yrjö-Koskisen ja August Ahlqvistin katkeraan keskinäiseen linjaerimielisyyteen. Lehden julkaiseminen jouduttiin lopettamaan tilaajien vähäisyyden ja sitä seuranneen vararikon vuoksi 1866. Yrjö Koskinen tukijoineen perusti 1869 sen seuraajaksi "Uuden Suomettaren".


title: Vanhat rehelliset suomalaiset

text: Nimitykset ovat siinä suhteessa harhaanjohtava, että ikäero ”vanhojen” ja ”nuorten” fennomaanien johtajien välillä oli itse asiassa vähäinen.


title: Gorod

text: Gorod on, teknisen death metalin yhtye Bordeauxista, Ranskasta. Se perustettiin vuonna 1997 nimellä Gorgasm, minkä alla yhtye julkaisi esikoisalbuminsa, "Neurotripsicksin" vuonna 2004. Yhtye vaihtoi nimensä Gorodiksi vuonna 2005 välttääkseen sekaannusta yhdysvaltalaiseen Gorgasm-nimiseen yhtyeeseen. Gorod julkaisi esikoisalbuminsa uudelleen uudella nimellä vuonna 2005.


title: Gorod

text: Nimenvaihdoksen jälkeen yhtye on julkaissut kolme studioalbumia, joista uusin on vuonna 2012 julkaistu "A Perfect Absolution".


title: Onset of Putrefaction

text: Onset of Putrefaction on saksalaisen teknisen death metalin yhtyeen Necrophagistin esikoisalbumi, joka julkaistiin vuonna 1999 levymerkillä Noise Solution Records. Albumin äänitti lähes yksinomaan yhtyeen perustaja, kitaristi-laulaja Muhammed Suiçmez.


title: Onset of Putrefaction

text: Albumi uudelleenjulkaistiin vuonna 2004 levymerkillä Willowtip Records.


title: Oren Eizenman

text: Oren Eizenman (s. 27. maaliskuuta 1985 Toronto, Ontario, Kanada) on israelilais-kanadalainen entinen jääkiekkoilija, pelipaikaltaan keskushyökkääjä. Hän on harvoja Israelin maajoukkueessa pelanneita ammattilaiskiekkoilijoita. Eizenman syntyi Kanadassa ja pelasi suurimman osan urastaan Pohjois-Amerikassa, jossa hän pelasi neljänä kautena AHL:ssä yhteensä 82 runkosarjaottelua tehopistein 6+9=15 ja neljä playoff-ottelua tehden yhden syöttöpisteen. Eizenman pelasi uransa kaksi viimeistä kautta Aasian liigassa. Hän pelasi joinakin kesinä myös Israelissa saadakseen oikeuden edustaa maata arvokisoissa.


title: Oren Eizenman

text: OHL-joukkue Erie Otters varasi Eizenmanin 240. pelaajana vuonna 2001, mutta hän ei kuitenkaan koskaan siirtynhyt CHL:ään. Eizenman vietti kauden 2002–2003 OPJHL-joukkue Wexford Raidersissa, jonka jälkeen hän kävi vuodet 2003–2007 Rensselaer Polytechnic Institutea. Eizenman valittiin ensimmäisen yliopistokautensa päätteeksi ECAC Hockeyn tulokkaiden tähdistökentälliseen. Kaudella 2005–2006 hän oli RPI:n paras maalintekijä ja toiseksi paras pistemies Kevin Croxtonin jälkeen. Eizenman esiintyi yliopistovuosiensa aikana myös Israelin pääsarjan Haifa Hawksissa kausina 2003–2004 ja 2004–2005.


title: Oren Eizenman

text: Kaudeksi 2007–2008 Eizenman siirtyi ECHL-joukkue Fresno Falconsiin, jonka paras pistemies ja maalintekijä hän oli tehoilla 27+39=66. Eizenman valittiin sekä ECHL:n tammi- että helmikuun 2008 kuukauden pelaajaksi. Hän pelasi samalla kaudella myös yhteensä kahdeksan AHL-ottelua Worcester Sharksin ja Milwaukee Admiralsin joukkueissa. Kaudella 2008–2009 Eizenman pelasi peräti viidessä eri seurassa; hän edusti ECHL:ssä Falconsia ja Stockton Thunderia sekä AHL:ssä Manitoba Moosea, San Antonio Rampagea ja Milwaukee Admiralsia, jossa Eizenman vietti loppukevään. Yhteensä hän teki kauden aikana AHL:ssä 31 runkosarjaottelussa tehot 2+5=7 sekä neljässä playoff-ottelussa yhden syöttöpisteen.


title: Oren Eizenman

text: Kauden 2009–2010 Eizenman vietti lähinnä ECHL:n Stockton Thunderissa, jonka kolmanneksi paras pistemies hän oli tehoilla 21+38=59. Eizenman oli myös kevään 2010 pudotuspeleissä joukkueen paras pistemies ja syöttäjä tehoilla 3+16=19. Hän pelasi kauden aikana myös seitsemän AHL-ottelua Milwaukeessa. Kauden 2010–2011 Eizenman vietti suurimmaksi osaksi AHL:ssä Syracuse Crunchin ja Connecticut Whalen joukkueissa tehden yhteensä 36 runkosarjaottelussa tehot 4+2=6. Kevätkautensa hän pelasi pääasiassa sarjatasoa alempana ECHL:n Elmira Jackalsissa, jonka varakapteenina Eizenman toimi.


title: Oren Eizenman

text: Eizenman siirtyi kaudeksi 2011–2012 Aasian liigan eteläkorealaisjoukkue High1:n riveihin. Hän oli joukkueen toiseksi paras pistemies koko liigan piste- ja maalipörssin voittaneen Michael Swiftin jälkeen tehoilla 22+41=63. Eizenman itse sijoittui pistepörssissä neljänneksi. Kaudeksi 2012–2013 hän siirtyi samassa liigassa pelaavaan japanilaisjoukkue Nippon Paper Cranesin riveihin. Eizenman oli joukkueen kolmanneksi paras pistemies tehoilla 13+25=38. Eizenman lopetti seurajoukkueuransa kevääseen 2013.


title: Oren Eizenman

text: Eizenman edusti Israelia II-divisioonan MM-kilpailuissa vuosina 2004 ja 2005, joista jälkimmäinen turnaus päättyi B-lohkon kultaan ja sarjanousuun seuraavaksi vuodeksi I-divisioonaan. Hän voitti turnauksen piste- ja maalipörssin tehoilla 10+4=14. Vuoden 2006 I-divisioonan turnaus päättyi kuitenkin taas putoamiseen. Eizenmanin tekemät tehot 1+2=3 riittivät Israelin sisäisen pistepörssin jaettuuan kärkisijaan hänen veljensä Alonin kanssa. Oren Eizenman pelasi seuraavan kerran arvokisoissa vuoden 2013 IIB-divisioonan turnauksessa, joka päättyi kultaan ja sarjanousuun seuraavaksi vuodeksi IIA-divisioonaan. Hänet valittiin myös Israelin parhaaksi pelaajaksi. Vuoden 2014 IIA-divisioonan turnaus päättyi taas putoamiseen.


title: Oren Eizenman

text: Eizenmanin isoveljet Alon ja Erez ovat myös entisiä Israelin maajoukkuepelaajia. Veljesten isä Brett pelasi baseballia Israelin pääsarjassa.


title: Ulvana

text: Ulvana () on entinen kylä Karjalan tasavallan Aunuksen piirin Kuittisen kunnassa. Se sijaitsi samannimisen joen varrella kymmenen kilometriä Kuittisesta luoteeseen.


title: Ulvana

text: 1900-luvun alussa Ulvana lähikylineen muodosti Riipuskalan volostiin kuuluneen kyläkunnan. 1920-luvulla perustettiin Aunuksen piirin Ulvanan kyläneuvosto, jonka keskus siirrettiin myöhemmin Suureenselkään. Vuonna 1933 kyläneuvostossa oli yli tuhat asukasta, joista lähes kaikki olivat karjalaisia. Ulvanan kylä on hävinnyt 1950-luvun jälkeen.


title: Lorient

text: Lorient (bretoniksi An Oriant) on Morbihanin departementissa Bretagnen alueella sijaitseva kunta. Se sijaitsee Ranskan Atlantin valtameren vastaisella rannikolla. Sillä on pinta-alaa noin 17,48 neliökilometriä.


title: Lorient

text: Lorientin metropolialueella asui vuonna 2008 noin 212 000 ihmistä.


title: Lorient

text: Lorientissa on useita urheiluseuroja, joista tunnetuin on Ranskan korkeimmalla sarjatasolla jalkapalloa pelaava FC Lorient-Bretagne Sud.


title: Lorient

text: Lorientin nettisivut


title: Major League Baseball -kausi 1917

text: Major League Baseball -kausi 1917 päättyi Chicago White Soxin 4-2 voittoon New York Giantsista kauden päätteeksi pelatussa World Series -ottelusarjassa.


title: Porin Matti

text: Porin Matti on puulla lämpiävä sarjavalmisteinen metallinen lämmitysuuni, joita Rosenlew valmisti vuosikymmenten ajan Porin Konepajalla. Se oli yksi tehtaan tunnetuimmista tuotteista. Nimestä Porin Matti tuli aikanaan kansan suussa yleisnimitys kaikille pienille tehdasvalmisteisille liesille.


title: Porin Matti

text: Porin Matin alkuperäisen mallin suunnitteli Porin Konepajan teknikkona 1930-luvulla toiminut Svante Palkola. Valmistus aloitettiin vuonna 1939. Nimen alkuperää ei tiedetä. Uuni oli aikanaan edistyksellinen ja suunniteltu lämpötaloudellisesti hyvin, sillä se kulutti vain vähän puuta ja pysyi lämpimänä pitkään. Porin Mattia valmistettiin alun perin neljässä eri koossa. Se oli erityisen suosittu sotien jälkeisenä jälleenrakennuskautena, koska se mahtui pieneen tilaan ja säästi polttopuita. Niitä hankittiin varsinkin pieniin rintamamiestaloihin, kaupunkien laidoille ja maaseudulle. Eniten uunia myytiin vuonna 1951, lähes 13 000 kappaletta. Muotoilija Timo Sarpaneva suunnitteli 1960-luvun alussa Porin Matille uuden virtaviivaisemman ulkomuodon ja niitä alettiin myydä uusissa muodikkaissa väreissä. Porin Mattien ja muiden vanhojen lämmitysuunien suosio laski öljy- ja sähkölämmityksen sekä kaukolämmön yleistyessä 1960-luvulta alkaen.


title: Porin Matti

text: Rosenlew lopetti Porin Matin valmistuksen 1974, mutta Luvialla toiminut Polartherm jatkoi niiden tekemistä vuoteen 2002. Nurmeksessa toimiva PK-levy aloitti niiden valmistuksen uudelleen vuonna 2010. Uudet Porin Matit eroavat hieman alkuperäisistä ja niihin on lisätty lasiset luukut, mutta nimi on säilynyt samana.


title: Porin Matti

text: Nykyisin myytävien Porin Mattien leveys on noin puoli metriä, korkeus metrin ja paino 180 kg. Valmistajan tietojen mukaan uuni lämmittää parilla pesällisellä noin kymmenen tuntia.


title: Optogenetiikka

text: Optogenetiikka on aivotutkimuksen ala, jossa yhtä aivosolua hallitaan ja tutkitaan laservalon ja herkkien valokuitujen avulla. Tätä varten aivosoluun on ensin kuljetettava valolle herkkiä proteiineja virusten avulla. Optogeneettisiä kokeita on tehty muun muassa hiirillä ja apinoilla; ihmiskokeisiin päästäneen 2020-luvulla. Koe-eläinten käytöstä on kyetty muuttamaan suuntaamalla laservaloa määrättyihin aivosoluihin.


title: Laura Nordström

text: Laura Helena Nordström (s. 28. tammikuuta 1981) on suomalainen poliitikko, väitöskirjatutkija, vihreiden kansainvälisten asioiden päällikkö sekä europarlamentaarikko Heidi Hautalan kehityspolitiikan avustaja.


title: Laura Nordström

text: Nordström on koulutukseltaan valtiotieteen maisteri pääaineenaan yleinen valtio-oppi. Hän aloitti vuonna 2017 tohtorikoulutettavana Helsingin yliopistossa aiheenaan EU-lobbaus. Hän on opintovapaalla Vihreät De Grönan kansainvälisten asioiden päällikön tehtävästä sekä europarlamentaarikko Heidi Hautalan kotimaan ja kehityspolitiikan avustajan tehtävästä.


title: Laura Nordström

text: Nordström on toiminut Heidi Hautalan avustajana useassa erässä. Hän aloitti avustajana edukunnassa 2008-2009. Hautalan tultua valituksi Euroopan parlamenttiin, Nordström siirtyi Hautalan kansainvälisen politiikan avustajaksi Euroopan parlamenttiin 2009-2011. Hautalan noustessa kehitysministeriksi Kataisen II hallitukseen, palasi Nordström erityisavustajaksi ulkoasiainministeriöön. Hän toimi myös kehitysministeri Pekka Haaviston erityisavustajana 2013-2014.


title: Laura Nordström

text: Laura Nordström aloitti poliittisen toiminnan ylioppilasliikkeessä vuonna 2003. Hänet valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa hän on pitänyt esillä erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007.


title: Laura Nordström

text: Helsingin seudun opiskelija-asuntosäätiön valtuuskunnan jäsen hän oli 2008–2009.


title: Laura Nordström

text: Nordström on ollut myös Reilun kaupan edistämisyhdistyksen hallituksessa 2008. Suomen Nuorisoyhteistyö – Allianssin hallituksen varajäsen 2009. Hän toimii myös Puolueiden kansainvälinen demokratiayhteistyö Demo ry:n hallituksessa vuodesta 2016 alkaen.


title: Laura Nordström

text: Vihreissä Nordström on toiminut puoluevaltuuskunnan varajäsenenä kauden 2007–2009 ja varsinaisena jäsenenä 2009–2013. Hän on ollut myös vihreiden koulutuspoliittisen työryhmän jäsen 2007–2008, tasa-arvotyöryhmän sihteeri 2009 ja Eurooppa-työryhmän jäsen 2012–2013.


title: Laura Nordström

text: Nordström oli Vihreiden nuorten ja opiskelijoiden liiton puheenjohtaja vuonna 2008 yhdessä Heikki Korpelan kanssa. Hän on ollut myös Suomen ylioppilaskuntien liiton hallituksen jäsen 2007 vastuualueenaan sosiaalipolitiikka ja kehitysyhteistyö ja Helsingin yliopiston ylioppilaskunnan hallituksen jäsen 2006 vastuualueenaan sosiaalipolitiikka ja sukukansa-asiat.


title: Laura Nordström

text: Kunnallisvaaleissa 2008 Nordström oli ehdokkaana Helsingissä, mutta jäi varasijalle 440 äänellä. Vuonna 2009 hän oli yleisten töiden lautakunnan varajäsen ja kaupunginmuseon johtokunnan jäsen. Kunnallisvaaleissa 2012 hän jäi niin ikään varasijalle 480 äänellä. Kaudella 2013–2016 hän toimi sosiaali- ja terveyslautakunnan jäsenenä.


title: Laura Nordström

text: Tällä kaudella Nordström sai muun muassa läpi paperittomien terveydenhuollon, lisärahoituksen neuvoloille, hätämajoituksen tarvitsijoille ja etsivän lähityön säilyttämisen.


title: Laura Nordström

text: Kunnallisvaaleissa 2017 Nordström on ehdolla ja pitänyt esillä sosiaali- ja terveysteemoja sekä pyrkinyt palauttamaan ns. yömetro -hankkeen takaisin käyttöön.


title: Laura Nordström

text: Nordström on naimisissa ja hän on kahden lapsen äiti. Nordström tunnetaan “kasvissyöjänä maailmalla” verkkosivustostaan.


title: Walter Afanasieff

text: Walter Afanasieff (alkuaan Vladimir Nikititš Afanasieff, s. 10. helmikuuta 1958 São Paulo) on yhdysvaltalainen lauluntekijä. Hänet tunnetaan muun muassa yhteistyöstään pop-laulaja Mariah Careyn kanssa. Useiden menestyselokuvien johtoteemat ovat Afanasieffin tuotantoa.


title: Walter Afanasieff

text: Walter Afanasieffin isä on kotoisin Leningradista ja äiti Kiinan Harbinista. Nämä tapasivat toisensa Brasiliassa 1950-luvun alussa.


title: Walter Afanasieff

text:
Afanasieff aloitti uransa jazz-muusikkona vuonna 1980. Hän työskenteli alkuun viulisti Jean-Luc Pontyn kanssa. Myöhemmin hän perusti The Warriors -yhtyeen kitaristi Joaquin Lievanon ja musiikkituottaja/lauluntekijä Narada Michael Waldenin kanssa. Ajan mittaan kertynyt kokemus rohkaisi Afanasieffia ryhtymään tuottajaksi.
Walden palkkasi Afanasieffin tuotantotehtäviin ja soittajaksi lukuisiin levytysprojekteihin, kuten Whitney Houstonin suurmenestykseksi nousseelle esikoisalbumille "Whitney Houston" 1985. Samoihin aikoihin Afanasieff ja Walden alkoivat kirjoittaa pop-sävellyksiä yhdessä. Afanasieffin ensimmäinen merkittävä tuotanto oli James Bond -elokuvan "007 ja lupa tappaa" johtoteema. Kappaleen esitti Gladys Knight.
Eräs Afanasieffin menestyksekkäimmistä tuotannoista on superhitti "My Heart Will Go On", "Titanic"-elokuvan johtoteema tulkitsijanaan Celine Dion. Kappaleesta tuli vuoden 1998 myydyin single maailmanlaajuisesti. Afanasieffin tuotantoihin kuuluvat myös muun muassa elokuvien "Kaunotar ja hirviö" ja "Aladdin" soundtrackit. Afanasieff tuotti niin ikään kappaleen "Go the Distance", jonka esitti Michael Bolton animaatioelokuvassa "Herkules" vuonna 1997.


title: Walter Afanasieff

text:
Afanasieffin keskeinen yhteistyökumppani on ollut Mariah Carey, jonka kanssa hän työskenteli 1988–1998. Hän oli tuottajana ja muusikkona muun muassa kappaleessa "Hero", joka oli Careyn albumin "Music Box" toinen singlejulkaisu. Kappale nousi Billboard Hot 100 -listan ykköseksi 25. joulukuuta 1993 ja pysyi siellä neljä viikkoa. Carey ja Afanasieff kirjoittivat myös kappaleen "One Sweet Day", jonka Carey duetoi Boyz II Menin kanssa. "One Sweet Day" on ollut pisimpään Billboard Hot 100 -listan ykkösenä: 16 viikkoa. Sävellys oli ehdolla vuoden 1996 Grammy Awards -kilpailussa vuoden levyksi (Record of the Year) ja parhaaksi pop-sävellykseksi. Se sai myös ASCAPin Vuoden laulu -palkinnon (Song of the Year Award) 1996.
Afanasieff esiintyy soittajana useimmissa tuottamissaan sävellyksissä.


title: Walter Afanasieff

text: Afanasieffin yhteistyökumppaneita ovat olleet niin ikään Christina Aguilera, Tina Arena, Babyface, Andrea Bocelli, Toni Braxton, Destiny's Child, Lara Fabian, Josh Groban, Darren Hayes (Savage Garden), Michael Jackson, Kenny G, Leona Lewis, Kenny Loggins, Marc Anthony, Ricky Martin, Johnny Mathis, Mika, Lionel Richie, Jordin Sparks, Barbra Streisand ja Luther Vandross.


title: Matej Jug

text: Matej Jug (s. 25. syyskuuta 1980 Ljubljana, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2007.


title: Daniele Orsato

text: Daniele Orsato (s. 24. marraskuuta 1975 Montecchio, Italia) on italialainen jalkapalloerotuomari. Hänestä on toiminut kansainvälisensä erotuomarina vuodesta 2010 lähtien.


title: Daniele Orsato

text: Hän tuominnut uransa aikana seurajoukkuetasolla Mestarien liigan otteluita sekä maajoukkuetasolla muun muassa vuoden 2012 EM-kilpailujen ja karsintaotteluita.


title: Miksi aina sinä?

text: Miksi aina sinä? Narsismin seitsemän syntiä on narsistista persoonallisuushäiriötä käsittelevä kirja, jonka on kirjoittanut yhdysvaltalainen kliininen sosiaalityöntekijä Sandy Hotchkiss. Kirjan on suomentanut Raija Viitanen, ja sen on vuonna 2005 julkaissut Basam Books.


title: Miksi aina sinä?

text: Kirjan kirjoittaja Sandy Hotchkiss on paitsi antanut vastaanotollaan terapiaa, myös opettanut Etelä-Kalifornian yliopistossa sosiaalityön koulutusohjelmassa. Teokseen on kirjoittanut esipuheen lääketieteen tohtori James F. Masterson, professori ja merkittävä yhdysvaltalainen psykiatri, jonka nimeä kantaa yhdysvaltalainen International Masterson Institute For Psychoanalytic Psychotherapy.


title: Miksi aina sinä?

text:
1. Häpeämättömyys
2. Maaginen ajattelu
3. Ylimielisyys
4. Kateus
5. Vaativuus
6. Hyväksikäyttö
7. Rajattomuus


title: Miksi aina sinä?

text:
8. Lapsuuden narsismi ja "minän" synty
9. Narsistinen vanhempi


title: Miksi aina sinä?

text:
10. Strategia 1: Tunne itsesti
11. Strategia 2: Tunnusta realiteetit
12. Strategia 3: Aseta rajoja
13. Strategia 4: Vaali vastavuoroisia ihmissuhteita


title: Miksi aina sinä?

text:
14. Nuoruusiän narsismi: mikä on normaalia, mikä ei
15. Narsismi ja riippuvuus: linkkinä häpeä
16. Rakastunut narsisti: yhteensulautumisen harha
17. Narsistit työelämässä: vallan väärinkäyttö
18. Narsismi ja ikääntyminen: peili alkaa säröillä


title: Miksi aina sinä?

text:
19. Narsistinen yhteiskunta
20. Miten tulla paremmaksi vanhemmaksi


title: Seppäkotinga

text: Seppäkotinga ("Procnias tricarunculatus") on kotingojen heimoon kuuluva varpuslintu.


title: Seppäkotinga

text: Seppäkotingaa tavataan Costa Ricassa, Hondurasissa, Nicaraguassa ja Panamassa. Lajin kannaksi on arvioitu 10 000–19 999 yksilöä. Sen kanta on pienenemässä nopeasti, ja laji on luokiteltu vaarantuneeksi.


title: Seppäkotinga

text: Seppäkotinga pesii kosteissa metsissä 1 200–2 100 metrin korkeudella merenpinnasta. Satunnaisesti sitä tavataan 750 metrin korkeudellakin.


title: Valkoseppäkotinga

text: Valkoseppäkotinga ("Procnias albus") on kotingojen heimoon kuuluva varpuslintu.


title: Valkoseppäkotinga

text: Valkoseppäkotingaa tavataan Brasiliassa, Ranskan Guianassa, Guyanassa, Surinamessa, Trinidad ja Tobagossa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Partaseppäkotinga

text: Partaseppäkotinga ("Procnias averano") on kotingojen heimoon kuuluva varpuslintu.


title: Partaseppäkotinga

text: Partaseppäkotingaa tavataan Brasiliassa, Kolumbiassa, Guyanassa, Trinidad ja Tobagossa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Melvillensaari (Australia)

text: Melvillensaari, joka tunnetaan myös tiwinkielisellä nimellä Yermalner, on saari Timorinmeressä, aivan Australian Pohjoisterritorion rannikolla. Saari sijaitsee pohjoiseen Darwinin kaupungista ja on Australian toiseksi suurin saari Tasmanian jälkeen.


title: Marco Beasley

text: Marco Beasley (s. 1957) on italialainen tenori. Hän syntyi englantilaiselle isälle ja italialaiselle äidille, varttui Napolissa ja opiskeli Bolognassa. Hän perusti Guido Morinin kanssa Accordone-kokoonpanon vuonna 1984 ja on tehnyt sen jäsenenä levytyksiä Alpha- ja Cypres-levy-yhtiöille. Lisäksi Beasleyta kuullaan muun muassa Luca Francesconin "Ballata"-oopperan levytyksellä.


title: Marco Beasley

text: Beasleylle urakehityksen kannalta merkittävä opettaja oli Cathy Berberian. Beasley perehtyi opinnoissaan varsinkin 1400–1500-lukujen musiikkiin ja barokkiin.


title: Marco Beasley

text: Marco Beasley


title: Erkki Airas

text: Erkki Vilho Airas (24. syyskuuta 1908 Raahe – 8. kesäkuuta 1993 Pielavesi) oli suomalainen pappi, filosofian tohtori ja kirjailija.


title: Erkki Airas

text: Airas aloitti papinuransa merimiespappina Lontoossa vuonna 1933. Talvisodan aikana hän oli sotilaspappina Suomussalmen rintamalla. Airas opiskeli Yhdysvalloissa ryhmäterapiaa ja pyrki edistämään sitä Suomen kirkon piirissä kirjoittamalla aiheesta useita kirjoja. Hän väitteli vuonna 1956 filosofian tohtoriksi psykologian alalta aiheenaan syyllisyyden tunto. Myöhemmin hän työskenteli seurakuntapappina useissa Helsingin seurakunnissa, viimeksi Roihuvuoren kirkkoherrana, mistä tehtävästä jäi eläkkeelle vuonna 1972. Airakselle myönnettiin professorin arvonimi vuonna 1980.


title: Bellerofonte Castaldi

text: Bellerofonte Castaldi (1580/1 Modena – 1649) oli italialainen säveltäjä. Hän ei ollut ammattimainen muusikko. Hän vietti kiertelevää elämää jouduttuaan lähtemään kotikaupungistaan sekaannuttuaan veljensä murhaajan kuolemantapaukseen. Castaldi tuli tunnetuksi runoilijana sekä kirjojen, kuvien ja soitinten keräilijänä. Vuonna 1622 hän julkaisi kokoelman teorbille sävellettyä musiikkia, ja seuraavana vuonna häneltä ilmestyi soitinkappaleiden ja laulujen kokoelma.


title: Heikki Sairanen

text: Heikki Sairanen on suomalainen poliitikko. Hän toimi Vihreiden nuorten ja opiskelijoiden liiton puheenjohtajana vuonna 2010 yhdessä Paloma Hannosen kanssa.


title: Heikki Sairanen

text: Sairanen on vihreiden puoluehallituksen jäsen (2013–) ja on ollut puoluevaltuuskunnan jäsen 2009–2013. Hän on ollut myös tietoyhteiskunta-, tekijänoikeus-, talous- ja periaateohjelmatyöryhmien jäsen.


title: Heikki Sairanen

text: Ennen valintaansa Vihreiden nuorten ja opiskelijoiden liiton puheenjohtajaksi, hän toimi järjestön hallituksen jäsenenä (2009), opiskelijavaltuuskunnan jäsenenä (2007) ja joukkoliikenne- (2008), talouspoliittisen ja tietoyhteiskuntatyöryhmien (2009) puheenjohtajana.


title: Heikki Sairanen

text: Sairanen on opiskellut Tampereen teknillisessä yliopistossa matematiikkaa. Hän työskentelee projektitutkijana Tampereen yliopistossa.


title: Saint-Germain-des-Prés

text: Saint-Germain-des-Prés on Pariisin 24. kaupunginosa 6. arrondissementtissa. Se on samalla osa Seinen vasemmalla rannalla olevaa Latinalaiskorttelia.


title: Saint-Germain-des-Prés

text: Saint-Germain-des-Prés on rakentunut samannimisen keskiaikaisen kirkon ympärille. Se tuli tunnetuksi jo 1600-luvulla kahviloistaan, joissa intellektuellit kävivät juomassa uutta nautintoainetta – kahvia. Alueella on yhä olemassa kahvila Café Procope, jonka asiakkaita ovat olleet Voltaire ja Rousseau.


title: Saint-Germain-des-Prés

text: 1800-luvun puoliväliin saakka alueella oli arveluttava maine, jossa boheemielämää viettäneet taiteilijat ja opiskelijat nauttivat ruokaa ja juomaa vieri vieressä olevissa kapakoissa. Taidemaalari Eugène Delacroix'n asunto ja ateljee ovat nykyään museona Saint-Germain-des-Prés'llä.


title: Saint-Germain-des-Prés

text: Ensimmäisen maailmansodan jälkeen Saint-Germain-des-Prés muodostui kirjailijoiden suosimaksi alueeksi. Tuolta ajalta on vielä jäljellä kirjailijoiden suosimat kahvilat Café de Flore ja Les Deux Magots. Alueella on vielä nykyään noin 15 kustantamoa sekä kirjakauppoja.


title: Saint-Germain-des-Prés

text: Toisen maailmansodan jälkeen alueelle tuli paljon jazz-klubeja ja yökerhoja.


title: Saint-Germain-des-Prés

text: 1960-luvulla Saint-Germain-des-Prés'n valloittivat taidegalleriat, joita on vieläkin alueella kymmeniä.


title: Saksan 5. armeija

text: Saksan 5. armeija () oli Saksan maavoimien armeijatason yhtymä toisessa maailmansodassa.


title: Saksan 5. armeija

text: Wehrkreis V perusti 25. elokuuta 1939 5. armeijan, joka liitettiin länsirajalle Eifeliin armeijaryhmä C:hen tehtävänään miehittää Siegfried-linjan asemia. Armeijaan kuuluivat VI, V armeijakunta ja 227. jalkaväkidivisioona sekä armeijajoukkoja.


title: Saksan 5. armeija

text: Armeija muodosti 13. lokakuuta alkaen keskisen Idän ylijohdon () alaisen rajavartiointiosaston () Puolassa ja siitä muodostettiin 15. toukokuuta 1940 18. armeija.


title: Saksan 5. armeija

text: Armeijankomentajana oli sen olemassaolon aikana ainoastaan jalkaväenkenraali Curt Liebmann ja sen esikuntapäällikköinä olivat:


title: Sakari Juuti

text: Leo Taisto Sakari Juuti (s. 14. tammikuuta 1931 Terijoki) on suomalainen diplomaatti, koulutukseltaan lainopin kandidaatti (1956) ja varatuomari. Hän oli vuosina 1980–1983 suurlähettiläs Havannassa, sen jälkeen vuodesta 1983 ulkoministeriön oikeudellisen osaston toimituspäällikkö. Aiemmin hän oli ollut asianhoitajana Addis Abebassa vuosina 1977–1979.


title: I2P

text: I2P (alun perin lyhenne nyt käytöstä poistuneesta nimestä Invisible Internet Project, lyhyesti I2P) on vapaan ja avoimen lähdekoodin projekti, jonka tavoitteena on luoda anonyymi verkko. Se oli tammi-maaliskuussa 2015 tehdyssä kartoituksessa Tor-verkon jälkeen toiseksi yleisin ohjelmistoalusta tavanomaisten hakukoneiden kattaman internetin ulkopuolelle jäävällä syvän webin alueella toimiville darkneteille.


title: I2P

text: I2P on internetin päällä toimiva verkkokerros, jota käyttämällä ohjelmat voivat lähettää viestejä toisilleen anonyymisti ja turvallisesti. Mahdollisia käyttötapoja ovat muun muassa anonyymi verkossa surffailu, chatti, blogaaminen ja tiedostonsiirto. Suosittuja ovat myös IP2-pohjaiset kauppapaikat.


title: I2P

text: Itse ohjelmaa kutsutaan nimellä "I2P router" (I2P-reititin) ja tietokonetta, jossa ohjelma on käynnissä nimellä "I2P node" (I2P-solmu).


title: I2P

text: I2PTunnel on I2P:n sisäinen ohjelma, jonka avulla TCP/IP-ohjelmat voivat kommunikoida I2P-verkon kautta luomalla "tunneleita" joita käytetään yhdistämällä ennalta määriteltyihin localhost-portteihin.


title: I2P

text: SAM on protokolla, jonka avulla millä tahansa ohjelmointikielellä kirjoitettu ohjelma voi kommunikoida I2P:n avulla.


title: I2P

text: Useat ohjelmat mahdollistavat BitTorrentin käytön I2P-verkon sisällä. Kaikki .torrent-tiedostot tulee kuitenkin ladata verkkoselaimen avulla I2P:n sisältä. Käyttäjät eivät voi ladata I2P:n ulkopuolisia torrentteja I2P:n sisältä, eivätkä I2P:n sisäisiä torrentteja I2P:n ulkopuolelta.


title: Bas Nijhuis

text: Bas Nijhuis (s. 12. tammikuuta 1977 Enschede, Alankomaat) on alankomaalainen jalkapalloerotuomari. Hän on toiminut kansainvälisenä erotuomarina vuodesta 2007 lähtien.


title: Jorge Liderman

text: Jorge Liderman (1957 Buenos Aires – 3. helmikuuta 2008 El Cerrito, Kalifornia) oli argentiinalainen säveltäjä. Hän oli eurooppalaisten maahanmuuttajien lastenlapsi. Hän opiskeli Jerusalemissa ja lähti sitten Yhdysvaltoihin, jossa hän sai tohtorin arvon Chicagon yliopistossa. Hän työskenteli Kalifornian yliopistossa, Berkeleyssä vuodesta 1989. Lidermanin teosten joukossa ovat "Barcelonazo" orkesterille, kamariooppera "Antigona Furiosa" (1991) ja "Song of Songs" (2002). Hänen tuotannossaan oli argentiinalaisten vaikutteiden lisäksi kuultavissa juutalaisten juurien vaikutus. Hän sai vaikutteita myös Igor Stravinskilta, Béla Bartókilta, György Ligetiltä ja Steve Reichiltä. Liderman teki 50-vuotiaana itsemurhan heittäytymällä junan eteen.


title: Jorge Liderman

text: Lidermanin teoksia tilasivat ja esittivät muiden muassa London Sinfonietta, American Composers Orchestra, Los Angelesin filharmonikot, Nieuw Ensemble, Arditti-kvartetti, Cuarteto Latinoamericano, Oliver Knussen, Esa-Pekka Salonen, David Tanenbaum ja Gloria Cheng.


title: Lastu-kirjastot

text: Lastu-kirjastot on Päijät-Hämeen kuntien kirjastojen muodostama seudullinen verkosto eli kirjastokimppa. Yhteiset verkkosivut ja verkkokirjasto ovat palvelleet maakunnan asukkaita joulukuusta 2013 alkaen. Lastu-kirjaston sivut uusittiin toukokuussa 2018. Muutoksen yhteydessä kirjastojen aineistotietokannaksi tuli Lastu-Finna.


title: Havator

text: Havator Group -konserni myy nostopalveluita, erikoiskuljetuksia, elementtiasennuksia ja satamanosturipalveluita. Se toimii Suomessa, Ruotsissa, Norjassa, Venäjällä ja Baltian maissa. Konsernissa on noin 600 työntekijää ja sen liikevaihto on yli 110 miljoonaa euroa.


title: Havator

text: Havator Oy on yksi Yrittäjien Voima Oy:n kolmasta osakkaasta. Kaksi muuta ovat TEK Kiinteistöt Oy ja Enersense International Oy. Yrittäjien Voima Oy omistaa Fennovoimaa suomalaisittain omistavan Voimaosakeyhtiö SF:n, joka on Fennovoiman suomalainen omistaja.


title: Tauno Rauman-Aalto

text: Tauno Rauman-Aalto (20. huhtikuuta 1925 Rauma – 25. syyskuuta 1985 Rauma) oli suomalainen diplomi-insinööri ja sotakirjailija.


title: Tauno Rauman-Aalto

text: Rauman-Aalto valmistui vuonna 1949 diplomi-insinööriksi ja työskenteli muun muassa Rauma-Repolan konepajalla sekä Raision Tehtailla. Hän omisti vuosina 1958–1976 Engineering Ab:n ja sen vuonna 1963 perustetun tytäryhtiön Oy Vapor Ab:n, joka suunnitteli lämmitys- ja höyrykattilalaitoksia. Yhtiö aloitti myös höyry- ja lämminvesikattiloiden ja kattilalaitoskoneistojen valmistuksen vuonna 1966 omassa konepajassaan Raisiossa. Rauman-Aalto oli samanaikaisesti myös Turun teknillisen oppilaitoksen rehtorina 1958–1965.


title: Tauno Rauman-Aalto

text: Rauman-Aalto taisteli jatkosodan loppuvaiheissa JR 49:n riveissä muun muassa Äyräpään sillanpääasemassa ja hän kirjoitti myöhemmin kokemuksistaan kirjan.


title: Tauno Aalto

text: Tauno Olavi Aalto (s. 1. joulukuuta 1917 Janakkala) on suomalainen näytelmäkirjailija.


title: Yllönen

text: Yllönen (; ) on kylä Karjalan tasavallan Aunuksen piirin Aunuksen kaupunkikunnassa Venäjällä. Se sijaitsee Alavoisenjoen (Yllösen) varrella Aunuksen koillispuolella. Kylässä on 710 asukasta (vuonna 2011).


title: Yllönen

text: 1900-luvun alussa seudun kylät muodostivat Riipuskalan volostiin kuuluneen Yllösen kyläkunnan. 1920-luvulta lähtien ne kuuluivat Aunuksen kyläneuvostoon. Sen asukkaista valtaosa oli karjalaisia. Hamoila ("Gamoila"), Heittoila ("Geitoila"), Herkkilä ("Gerkelitsa"), Hukkala eli Rytsöilä ("Ryttšeila"), Kaanoila ("Kaneila"), Keljula ("Kelljuilja"), Kerkkoila ("Kerkoila"), Keroila, Kertšula, Kožala, Oinahala ("Oinosovo"), Paavoila ("Pavoila"), Timoila, Tšimilä ("Tšimilitsa") ja Vanhimala ("Vangimala") yhdistettiin virallisesti Yllösen kyläksi vuonna 1957.


title: Yllönen

text: Kylässä toimii peruskoulu. Rakennusmuistomerkkeihin kuuluu vuonna 1850 rakennettu kirkko ja kaksi vanhaa asuintaloa. Majoituspalveluja tarjoaa kesäaikaan Aunuscampingin leirintäalue.


title: James Bradley

text: James Bradley (maaliskuu 1693 – 13. heinäkuuta 1762) oli englantilainen tähtitieteilijä ja vuodesta 1742 lähtien Edmund Halleyn seuraajana Astronomer Royal. Hänet tunnetaan parhaiten kahdesta perustavan tärkeästä havainnosta, valon aberraatiosta (1725–1728) ja Maan akselin nutaatiosta (1728–1748). Näitä havaintoja tähtitieteen historioitsija, matemaattinen tähtitieteilijä ja Pariisin observatorion johtaja Jean Baptiste Joseph Delambre sanoi vuonna 1821 ilmestyneessä teoksessaan ”vuosisadan loistavimmiksi ja hyödyllisimmiksi”, koska ”näistä kahdesta Bradleyn havainnosta saamme kiittää nykyisen tähtitieteen eksaktisuudesta. ... Tämä kaksinkertainen palvelus varmistaa niiden havaitsijalle aivan erityisen aseman, Hipparkhosen ja Keplerin jälkeen, kaikkien aikojen ja kaikkien maiden suurimpien tähtitieteilijöiden yläpuolella.”


title: James Bradley

text: Bradley syntyi maaliskuussa 1693 Sherbornessa lähellä Cheltenhamia, Gloucestershiressä. Hänen vanhempansa olivat William Bradley ja Jane Pound. Hän aloitti opintonsa Oxfordin yliopiston Balliol Collegessa 15. maaliskuuta 1711 ja suoritti vuonna 1714 Bachelor of Arts- ja vuonna 1717 Master of Arts-tutkinnon. Varhaisimmat havaintonsa hän teki Wansteadissa, Essexissä enonsa James Poundin opastuksella, joka oli etevä tähtitieteilijä. Bradley valittiin Royal Societyn jäseneksi 6. marraskuuta 1718.


title: James Bradley

text: Bradley toimi vuodesta 1719 lähtien myös kirkkoherrana Bridstowissa, ja hänen ystävänsä Samuel Molyneux järjesti hänelle myös viran Walesissa. Hän luopui pappisurastaan vuonna 1721, jolloin hänet niitettiin tähtitieteen professoriksi Oxfordin yliopistossa. Vuosina 1729–1760 hän piti myös 79 filosofian luentokurssia Ashmolean Museumissa.


title: James Bradley

text: Vuonna 1722 Bradley mittasi Venuksen läpimitan suurella aeriaalisella teleskoopilla, jonka objektiivin polttoväli oli 212 jalkaa (65 metriä).


title: James Bradley

text: Bradley havaitsi valon aberraation yrittäessään mitata tähtien parallaksia. Bradley työskenteli Samuel Molyneuxin kanssa tämän kuolemaan, vuoteen 1728 saakka yrittäen mitata erityisesti Gamma Draconis -tähden parallaksia.


title: James Bradley

text: Jos parallaksi ylipäänsä oli olemassa, sen olisi pitänyt ilmetä tähden näennäisen aseman pienenä vuotuisena ympyräliikkeenä. Bradley ja Molyneyx eivät kuitenkaan onnistuneet havaitsemaan parallaksia, mutta sen sijaan he löysivät toisenlaisen ja selittämättömän vuotuisen ympyräliikkeen. Pian Molyneuxin kuoleman jälkeen Bradley oivalsi, että tämän aiheutti nykyisin valon aberraatioksi kutsuttu ilmiö. Bradley kertoi uudesta havainnossaan ensin kirjeessään Edmond Halleylle. Bradleyn havaitsema aberraatio oli erotettavissa odotetusta parallaksin aiheuttamasta vuotuisesta liikkeestä siinä, että se esiintyi eri vuodenaikoina eri tavalla kuin parallaksin olisi pitänyt.


title: James Bradley

text: Laskut osoittivat, että jos olisi esiintynyt mitään havaittavaa parallaksista johtuvaa liikettä, tähden olisi pitänyt olla eteläisimmässä näennäisessä asemassaan joulukuussa ja pohjoisimmassa kesäkuussa. Bradley sen sijaan havaitsi, että tähti oli eteläisimmässä asemassaan maaliskuussa ja pohjoisimmassa asemassaan syyskuussa, eikä tämän voitu selittää johtuvan parallaksista. Tämänkaltaisen liikkeen syy olikin aluksi hämärän peitossa.


title: James Bradley

text: Usein on kerrottu, että Bradley oivalsi ongelman ratkaisun ollessaan purjelaivalla Thames-joella. Hän havaitsi, että kun alus kääntyi toiseen suuntaan, maston suunnassa oleva pieni lippu osoitti eri suuntaan, vaikka tuulen suunta ei muuttunut; ainoastaan aluksen suunta ja nopeus muuttuivat. Bradley pohti tarkoin, voisivatko Maan nopeus ja kulkusuunta ratansa eri kohdissa yhdessä tähdestä tulevan valon nopeuden kanssa voisivat saada aikaan hänen havaitsemansa muutokset tähtien näennäisessä asemassa. Hänen päätelmiensä tulos sopi hyvin yhteen hänen havaintojensa kanssa, ja samalla hän sai myös arvion valonnopeudelle, ja hän osoitti, että tähtien parallaksi, jos sellaista ylipäänsä oli, oli aivan liian pieni mitattavaksi hänen aikanaan mahdollisen tarkkuuden (noin 2 kaarisekuntia) rajoissa. Parallaksin pienuus osoitti samalla, että tähdet olivat paljon kauempana Maasta kuin kukaan oli aikaisemmin uskonut.


title: James Bradley

text: Bradleyn havaitsemaa, myöhemmin aberraatioksi kutsutun ilmiötä voitiin käytännössä myös pitää lopullisena ratkaisevana todisteena siitä, että Maa todella liikkuu, kuten Aristarkhos, Kopernikus ja Kepler olivat päätelleet. Siitä tiedotettiin Royal Societylle tammikuussa 1729 ("Phil. Trans." xxxv. 637).


title: James Bradley

text: Ole Rømer oli jo aikaisemmin todistanut valon nopeuden olevan äärellinen, mutta aberraation teoria soi Bradleylle keinon määrittää se entistä tarkemmin.


title: James Bradley

text: Varhaisimmat havainnot, joihin aberraation löytö perustui, oli tehty Molyneux'n talossa Kew Greenissä, ja niitä jatkettiin Bradleyn enon James Poundin talossa Wansteadissa, Essexissä. Sen jälkeen kun aberraatiota koskevat tutkimustulokset oli julkaistu, Bradley ryhtyi havainnoimaan, kehittämään ja tarkistamaan toista suurta löytöään, Maan akselin nutaatiota, mutta sitä koskevat tulokset julkaistiin painettuina vasta 14. helmikuuta 1748 ("Phil. Trans." xlv. I), sen jälkeen kun hän oli varmistanut ilmiön todellisuuden tekemällä hyvin tarkkoja havaintoja kokonaisen kuun noodien jakson ajan (18,6 vuotta).


title: James Bradley

text: Vuonna 1742 Bradley nimitettiin Edmund Halleyn seuraajaksi Astronomer Royalina; hänen kuuluisuutensa teki hänelle mahdolliseksi saada tarvittavat määrärahat yhteensä tuhat puntaa maksaneiden laitteiden hankkimiseksi. John Birdin vuonna 1750 valmiiksi rakentaman kvadrantin avulla hän keräsi Greenwichissä kymmenen vuoden ajan mittaamattoman arvokkaita havaintotuloksia. Vuodesta 1752 lähtien hänelle myönnettiin 250 punnan vuotuinen apuraha.


title: James Bradley

text: Bradley lopetti tieteellisen uransa yhdeksän vuotta myöhemmin, kun hänen terveydentilansa oli heikentynyt, ja hän muutti Cotswoldin kylään Chalfordiin, Gloucestershireen, jossa hän kuoli Skiverallsin talossa 13. heinäkuuta 1762. Hänen havaintojensa julkaiseminen viivästyi, koska niiden omistusoikeudesta kiisteltiin, mutta ne julkaisi lopulta Clarendon Press Oxfordissa kahtena niteenä, vuosina 1798 ja 1806. Kuitenkin vasta Friedrich Wilhelm Bessel teki ymmärrettäväksi niiden perustavan merkityksen.


title: Saarimäki (Kotkatjärvi)

text: Saarimäki () on entinen kylä Karjalan tasavallan Aunuksen piirin Kotkatjärven kunnassa Venäjällä. Se sijaitsi pienen lammen rannalla kymmenen kilometriä Kotkatjärveltä lounaaseen.


title: Saarimäki (Kotkatjärvi)

text: 1900-luvun alussa Saarimäki lähikylineen muodosti Kotkatjärven volostiin kuuluneen kyläkunnan. 1920-luvulla perustettiin Aunuksen piirin Saarimäen kyläneuvosto. Vuonna 1933 siinä oli noin 850 asukasta, joista lähes kaikki olivat karjalaisia. Myöhemmin Saarimäki liitettiin Kotkatjärven kyläneuvostoon. Kylä on hävinnyt 1950-luvun jälkeen.


title: Saarimäki (Kotkatjärvi)

text: Aunuksen piirin Mäkriän kunnassa on toinen Saarimäen kylä (ven. "Sarmjagi").


title: Dawn of Demise

text: Dawn of Demise on tanskalainen death metal -yhtye-. Se perustettiin Silkeborgissa vuonna 2003.


title: Dawn of Demise

text: Maaliskuussa 2012 yhtye solmi levytyssopimuksen Unique Leader Recordsin kanssa. Dawn of Demisen kolmas studioalbumi, "Rejoice in Vengeance", julkaistiin saman vuoden kesäkuussa.


title: Bradley

text: Bradley voi tarkoittaa seuraavia:


title: Hate Takes Its Form

text: Hate Takes Its Form on tanskalaisen death metal -yhtyeen Dawn of Demisen esikoisalbumi. Se julkaistiin vuonna 2007 levymerkillä Deepsend Records.


title: Hate Takes Its Form

text: Albumin nimikkokappaleesta kuvattiin musiikkivideo.


title: Hate Takes Its Form

text: Kaikki kappaleet säveltänyt Dawn of Demise sekä sanoittanut Bjørn Jensen.


title: Sodan arvet

text: Sodan arvet on vuonna 1989 ensi-iltansa saanut Brian De Palman ohjaama elokuva. Elokuva perustuu Daniel Langin vuonna 1969 "The New Yorkerille" kirjoittamaan artikkeliin ja sen jälkeen ilmestyneeseen kirjaan.


title: Sodan arvet

text: Vietnamin sodan aikana viisi amerikkalaissotilasta vie kersanttinsa käskystä vietnamilaisen tytön kotikylästään aikomuksena raiskata hänet. Neljä miehistä raiskaa tytön, mutta viides, Max Eriksson, kieltäytyy. Myöhemmin ollessaan kahdestaan tytön kanssa Eriksson yrittää auttaa häntä karkaamaan, mutta yksi raiskaajista, korpraali Clark, saa heidät kiinni juuri kun he ovat karkaamaisillaan. Tämän jälkeen korpraali pakottaa Erikssonin ja tytön edemmäs metsään, jossa muut kolme sotilasta ovat. Kaikki ovat piilossa tarkkailemassa Vietkongin sissejä, kun yhtäkkiä raiskattu tyttö alkaa sairaana yskiä. Kersantti antaa Erikssonille käskyn tappaa tytön, etteivät he paljastuisi, mutta Eriksson kieltäytyy. Lopulta hän siirtää käskyn korpraali Clarkille, joka sanoo tappavansa tytön mielellään. Kun Clark on aikeissa tappaa tytön, Eriksson ampuu ilmaan saadakseen Vietkongin sissit taistelemaan sotilaiden kanssa, jotteivät nämä ehtisi tappaa tyttöä. Lopulta kuitenkin korpraali Clark ottaa veitsen esiin ja haavoittaa tyttöä pahasti. Tyttö yrittää vakavasti haavoittuneena vielä karata, mutta kersantti antaa sotilaillensa käskyn teloittaa hänet. Sotilaat noudattavat kersantin käskyä, mikä järkyttää Erikssonia. Väsyneenä ja kokemuksesta traumatisoituneena Eriksson menettää tajunsa ja herää myöhemmin kenttäsairaalassa. Hän haluaa raiskaajien joutuvat vastuuseen teostaan.


title: Sodan arvet

text: "Video-oppaassa" vuodelta 1994 Kati Sinisalo sanoo lopun särähtävän muuten tyylikkäässä elokuvassa. Hän antaa "Sodan arville" neljä tähteä viidestä, mikä vastaa sanallista arviota ”erinomainen”.


title: Levi Black

text: Levi Black eli G.2 on laskettelurinne Levi Ski Resortissa Kittilässä Suomessa.


title: Levi Black

text: Levi Blackissä järjestetään vuosittain Levin pujottelu, joka on alppihiihdon maailmancupin osakilpailu.


title: Proactum

text: Proactum on espoolainen ohjelmistotalo ja konsulttiyhtiö. Sen ydintarjonta koostuu avoimen lähdekoodin nojautuvista tietojärjestelmäratkaisuista, joita se sovittaa suomalaisille yrityksille ja julkisen sektorin organisaatioille. Yrityksen erikoisosaamisaluetta ovat portaalit ja sisällönhallinta, sähköinen asiointi, asian- ja asiakirjanhallinta, integraatio- ja arkkitehtuurihankkeet sekä konsultointi.


title: Proactum

text: Yritys on perustettu 2006 ja vuonna 2012 yrityksen liikevaihto oli 4 miljoonaa euroa. Vuonna 2011 Talouselämä huomioi yrityyksen nousevana tähtenä kasvuyritysten joukossa; yritys oli kasvanut edeltävän kolmena vuotena yli 350 prosenttia. Kasvu jatkui erittäin voimakkaana: Vuonna 2012 yritys listattiin Suomen 14. nopeimmin kasvaneeksi teknologiayhtiöksi Technology Fast 50-listalla yli 500 prosentin kasvuvauhdilla. Yrityksen toimitusjohtajana toimii Petri Lillberg.


title: Proactum

text: Proactum on voittanut useita yrityspalkintoja. Vuonna 2009 se voitti Suomen Laatukeskuksen Vuoden laatuinnovaatiopalkinnon. Samana vuonna se pääsi ainoana suomalaisyrityksenä eurooppalaisen Innovate!Europe-kilpailun finaaliin.


title: Lacerated

text: Lacerated on tanskalaisen death metal -yhtyeen Dawn of Demisen EP-levy. Se julkaistiin vuonna 2008 levymerkillä Deepsend Records.


title: Lacerated

text: Levy sisältää kaksi ennenjulkaisematonta kappaletta sekä lainakappaleet Suffocationilta, At the Gatesilta ja Obituarylta.


title: A Force Unstoppable

text: A Force Unstoppable on tanskalaisen death metal -yhtyeen Dawn of Demisen toinen studioalbumi. Se julkaistiin vuonna 2010 levymerkillä Deepsend Records.


title: A Force Unstoppable


title: Uutjärvi

text: Uutjärvi () on kylä Karjalan tasavallan Aunuksen piirin Kotkatjärven kunnassa. Se sijaitsee pitkänomaisen Uutjärven itärannalla 7,5 kilometriä Kotkatjärveltä luoteeseen. Kylässä on 28 asukasta (vuonna 2012).


title: Uutjärvi

text: 1900-luvun alussa Uutjärvi kuului Kotkatjärven volostin Vahjärven kyläkuntaan ja 1920-luvulta lähtien Kotkatjärven kyläneuvostoon. Kylän osia olivat Uutjärvi, Lahti (ven. "Utozerskaja Lahta") ja Tyhjälä ("Tjuhjalja"). Vuonna 1933 niissä oli yhteensä 266 asukasta, jotka kaikki olivat karjalaisia. Lahti ja Tyhjälä yhdistettiin Uutjärveen virallisesti vuonna 1957.


title: Uutjärvi

text: Uutjärven itä- ja länsipuolinen alue kuuluu Vašejärven rauhoitusalueeseen. Järven lähellä on luonnonmuistomerkkinä suojeltu suo. Kylän kautta kulkee Kotkatjärveltä Vahjärvelle johtava tie. Sen rakennusmuistomerkkehin kuuluvat 1800-luvun loppupuolella pystytetyt Pyhän Yrjön tsasouna ja Vlasovin asuintalo sekä vuonna 1920 rakennettu Ivanovin talo. Lähistöllä sijaitsee kolme 5000-luvulta eaa. 1000-luvulle ajoitettua muinaista asuinpaikkaa. Uutjärven eteläpäädyssä entisen Šulkun (ven. "Šulka") kylän paikalla on retkeilymaja.


title: Rejoice in Vengeance

text: Rejoice in Vengeance on tanskalaisen death metal -yhtyeen kolmas studioalbumi. Se julkaistiin vuonna 2012 levymerkillä Unique Leader Records.


title: Rejoice in Vengeance

text: Kappaleesta "We Drink to Your Demise" kuvattiin musiikkivideo.


title: Rejoice in Vengeance

text: Kaikki kappaleet säveltänyt Dawn of Demise sekä sanoittanut Bjørn Jensen.


title: Robinson Technologies

text:
Robinson Technologies on peliyritys, jonka perusti Seth Robinson vuonna 1989, kun hän julkaisi "Legend of the Red Dragon" -pelin. Yhtiön muita pelejä ovat muun muassa "Tanked", "", "Dink Smallwood", "Dungeon Scroll" ja "Growtopia".
Alkuvuodesta 2017 Growtopia kuitenkin myytiin Ubisoftille.


title: Pleasures Pave Sewers

text: Pleasures Pave Sewers on brittiläisen Napalm Deathin sivuprojektin grindcore-superyhtyeen Lock Upin esikoisalbumi. Se julkaistiin vuonna 1999 levymerkillä Nuclear Blast. Albumilla vokalistina toimii Peter Tägtgren.


title: Pleasures Pave Sewers

text: Kaikki kappaleet säveltänyt Shane Embury ja Jesse Pintado sekä sanoittanut Shane Embury.


title: Fausto Romitelli

text: Fausto Romitelli (1. helmikuuta 1963 Gorizia – 27. kesäkuuta 2004 Milano) oli italialainen säveltäjä. Hän valmistui Milanon "Giuseppe Verdi" -konservatoriosta ja opiskeli sitten Accademia Musicale Chigianassa Sienassa ja Scuola Civicassa Milanossa. Vuonna 1991 hän muutti Pariisiin, jossa hän opiskeli uusia teknologioita IRCAM:ssa. Romitellin pääasiallinen innoituksen lähde oli ranskalainen spektrimusiikki, varsinkin Hugues Dufourt'n ja Gérard Griseyn tuotanto. Romitellin musiikkia ovat esittäneet muiden muassa InterContemporain, ja Berliinin radion sinfoniaorkesteri. Säveltäjä sai tilauksia Ranskan kulttuuriministeriöltä, Radio Francelta, IRCAM:lta ja Gulbenkian Foundationilta.


title: Fausto Romitelli

text: Romitellin opettajien joukossa oli Franco Donatoni. Säveltäjä kuoli 41-vuotiaana syöpään.


title: Hate Breeds Suffering

text: Hate Breeds Suffering on brittiläisen grindcore-superyhtyeen Lock Upin toinen studioalbumi. Se julkaistiin vuonna 2002 levymerkillä Nuclear Blast.


title: Gobioninae

text: Gobioninae on karppikalojen lahkoon (Cypriniformes) ja särkien heimoon (Cyprinidae) kuuluva kalojen alaheimo, jonka levinneisyys on euraasialainen.


title: Gobioninae

text:
Suomen kaloista tähän kuuluvat törö ja valkoevätörö.
Alaheimoon kuuluu 29 sukua ja noin 200 lajia.


title: Kuolema tulee kahdesti

text: Kuolema tulee kahdesti on vuonna 1984 ensi-iltansa saanut Brian De Palman ohjaama elokuva.


title: Kuolema tulee kahdesti

text: Klaustrofobinen näyttelijä Jack Scully (Craig Wasson) löytää tyttöystävänsä toisen miehen kanssa ja joutuu etsimään uuden asunnon. Näyttelijäkolleega Samin (Gregg Henry) ystävä tarvitsee talonvahtia ja Jack ottaa tehtävän vastaan. Sam myös näyttää suosikkinaapurinsa Gloria Revellen, jolla on tapana stripata avoimessa ikkunassa joka ilta. Jack kiinnostuu naisesta. Hän seuraa Revelleä ja yrittää ottaa kiinni varkaan, joka varastaa naisen lompakon. Tämä epäonnistuu koska klaustrofobinen Jack ei pysty menemään tunneliin. Myöhemmin Jack näkee ikkunasta lompakon varastaneen miehen murhaavan naisen ja epäonnistuu pelatusyrityksessä. Poliisi ei ole kiinnostunut tapauksesta vaan pitää sitä epäonnistuneena murtoyrityksenä.


title: Kuolema tulee kahdesti

text: Unettomuudesta kärsivä Jack näkee aikuisviihdekanavalla elokuvan, jossa Holly Body (Melanie Griffith) tanssii täsmälleen samalla tavalla kuin hänen ikkunasta näkemänsä naapuri. Tällöin Jack tietää, ettei kaikki ole kohdallaan ja lähtee itse selvittämään tapausta ilman poliisia.


title: Kuolema tulee kahdesti

text: "Video-oppaassa" vuodelta 1994 Asko Alanen antoi elokuvalle kaksi tähteä viidestä, mikä vastaa sanallista arviota ”keskinkertainen”. "Helsingin Sanomien" tv-sivun esittelyssä 1992 Mikael Fränti kehuu Craig Wassonin roolityötä ja De Palman etenemistä Hitchcockin jäljittelemisestä ”itsensä tutkailuun Hitchcockia jäljittelemässä”.


title: Play Fast or Die – Live in Japan

text: Play Fast or Die – Live in Japan on brittiläisen grindcore-yhtyeen Lock Upin livealbumi. Se julkaistiin vuonna 2005 levymerkillä Toy's Factory.


title: Violent Reprisal

text: Violent Reprisal on brittiläisen grindcore-superyhtyeen Lock Upin kokoelma-albumi, joka julkaistiin vuonna 2007 levymerkillä FETO Records. Albumi on uudelleenjulkais yhtyeen kahdesta ensimmäisestä studioalbumista.


title: Violent Reprisal

text: Kappale 17 on bonuskappale, joka julkaistiin alun perin albumin "Hate Breeds Suffering" Japanin painoksessa.


title: Necropolis Transparent

text: Necropolis Transparent on brittiläisen grindcore-superyhtyeen Lock Upin kolmas studioalbumi. Se julkaistiin vuonna 2011 levymerkillä Nuclear Blast.


title: Gobio

text: Gobio on särkikalojen heimoon (Cyprinidae) ja Gobioninae-alaheimoon kuuluva kalasuku.


title: Gobio

text: Sukuun kuuluu 40 lajia:


title: Palawanintäpläfasaani

text: Palawanintäpläfasaani ("Polyplectron napoleonis") on aitokanoihin kuuluva lintulaji. Sitä tavataan endeemisenä Filippiineiltä ja se on luokiteltu vaarantuneeksi.


title: Palawanintäpläfasaani

text: Palawanintäpläfasaanikoiras voi saavuttaa 50 cm:n pituuden naaraan ollessa hieman pienempi ja suurimmillaan noin 40 cm pitkä. Sukupuolet eroavat toisistaan ulkonäöltään. Koiras on vatsastaan, rinnastaan ja selästään musta. Siivissä on kiiltäviä vihertävänsinisiä höyheniä. Pyrstö on pitkä ja väriltään musta- ja valkopilkullinen kookkaan sinivioletein silmätäplin. Päässä on musta harja ja valkoinen silmäkulmajuova ja valkoiset laikut silmien alla. Naaraspalawanintäpläfasaani on ruskea vaaleammin merkein päässä ja kurkussa.


title: Palawanintäpläfasaani

text: Palawanintäpläfasaania tavataan ainoastaan Filippiineihin kuuluvalta Palawanin saarelta. Sen elinympäristöä ovat metsät tyypillisesti alle 1 000 metrin korkeudessa. Palawanintäpläfasaanikoiraat liikkuvat yksin ja naaraat pieninä ryhminä. Lintu on hyvin arka ja sen vuoksi vaikea havaittava. Palawanintäpläfasaanikannan kooksi arvioidaan alle 50 000 yksilöä ja kanta on vähenemässä. Lajia uhkaavat voimakas metsien hakkuu Palawanilla ja laiton metsästys.


title: Katri Makkonen

text: Katri Makkonen (s. 28. elokuuta 1975 Joensuu) on suomalainen toimittaja ja tiedottaja. Hän on toiminut elokuusta 2013 tasavallan presidentti Sauli Niinistön viestintäpäällikkönä ja kabinetin jäsenenä.


title: Katri Makkonen

text: Ennen siirtymistään presidentin viestintäpäälliköksi Makkonen työskenteli Yleisradion palveluksessa. Hän toimi muun muassa Atlaksen juontajana ja toimitussihteerinä 2003–2006, Kaukoidän-kirjeenvaihtajana Pekingissä 2006–2009, Aamu-TV:n juontajana 2010 sekä A-studion juontajana ja toimitussihteerinä 2011–2013. Maaliskuussa 2009 hänet ja MTV3:n Petri Saraste palkittiin Bonnierin journalistipalkinnolla vuoden journalisteina ansiokkaasta Kiinan tapahtumien uutisoinnista vuonna 2008.


title: Katri Makkonen

text: Makkonen on koulutukseltaan valtiotieteiden maisteri, joksi valmistui vuonna 2003 Helsingin yliopistosta. Hänen pääaineensa oli kansainvälinen politiikka.


title: Benoît Mernier

text: Benoît Mernier (s. 1964 Bryssel) on belgialainen urkuri ja säveltäjä. Hän opiskeli urkujensoittoa ja sävellystä Liègen kuninkaallisessa konservatoriossa. Hän on voittanut eräällä urkulevyistään Charles Crosin akatemian "Grand Prix du Disquen". Hänelle opetti sävellystä Philippe Boesmans, ja hän on säveltäjänä hyötynyt myös Claude Ledoux'n, Henri Pousseurin, Bernard Foccroullen ja Célestin Deliègen opeista. Mernier toimii improvisaation ja urkujensoiton opettajana Namurin Institut supérieur de musique et de pédagogiessa. Hän on myös Brysselin Notre-Dame du Sablonin kirkon urkuri.


title: Benoît Mernier

text: Mernierin ensimmäinen ooppera oli Théâtre Royal de la Monnaien tilaustyönä syntynyt "Frühlings Erwachen" (2007). Hän on säveltänyt myös toisen oopperan ("La dispute", 2013). Hänen teostensa levytys Cypres Records -levymerkillä toi hänelle Snepvangers-palkinnon vuonna 2001. Lisäksi hän on oopperallaan saanut Diapason d'Orin. Hän on vuodesta 2007 ollut Académie royale des Sciences, des Lettres et des Beaux-Arts de Belgiquen jäsen.


title: Hostile Blood

text: Hostile Blood on puolalaisen brutaalin death metalin yhtyeen Deivosin EP-levy. Se julkaistiin vuonna 2003 levymerkillä Butchery Music.


title: Hostile Blood

text: Kaikki kappaleet säveltänyt Tomasz Kołcon ja sanoittanut Jarosław Pieńkoś.


title: Emanation from Below

text: Emanation from Below on puolalaisen brutaalin death metalin yhtyeen Deivosin esikoisalbumi. Se julkaistiin vuonna 2006 levymerkillä Empire Records.


title: Emanation from Below

text: Albumin julkaisi uudelleen vuonna 2008 Metal Mind Productions.


title: Åbo Akademin kirjasto

text: Åbo Akademin kirjasto () on Turussa sijaitseva julkinen tieteellinen kirjasto, joka palvelee ensisijaisesti Åbo Akademin opiskelijoita, opettajia, tutkijoita ja henkilökuntaa.


title: Åbo Akademin kirjasto

text: Kirjasto perustettiin vuonna 1919 ja on ollut siitä alkaen myös vapaakappalekirjasto. Kirjasto koostuu pääkirjastosta ja viidestä kampuskirjastosta, jotka ovat ASA-kirjasto, Axelian kirjasto, Biocityn kirjasto, Humanistinen kirjasto ja ICT-talon kirjasto, joka on kolmen korkeakoulun yhteiskirjasto. Lisäksi sillä on toimipiste Vaasassa.


title: Åbo Akademin kirjasto

text: Åbo Akademin tietokanta on nimeltään Alma, ja se on saanut nimensä yleisen historian professori Alma Söderhjelmin mukaan.


title: Åbo Akademin kirjasto

text: Åbo Akademin kirjastolla on erityisen asema ruotsinkielisen ja suomenruotsalaisen kulttuurin kehittäjänä ja varjelijana.


title: Åbo Akademin kirjasto

text: Åbo Akademi perustettiin vuonna 1918, ja pian laitosten tilat eivät enää riittäneet kasvaville kirjakokoelmille. Åbo Akademin kirjasto aloitti toimintansa vuonna 1919 päärakennuksen alakerrassa.


title: Åbo Akademin kirjasto

text: Vuonna 1934 Gertrud ja Gösta Branders lahjoittivat kirjastolle varat uuteen kirjastorakennukseen. Arkkitehdiksi valittiin Erik Bryggman, ja funkisklassikkoihin kuuluva Kirjatorni valmistui vuonna 1935. Tilojen arvioitiin riittävän kokoelmille vain noin kuudeksi vuodeksi. Lisärahoitus Branderseilta saatiin jo varhaisessa vaiheessa, mutta sotavuodet viivästyttivät lisärakentamista, ja vasta vuonna 1955 päästiin suunnittelemaan lisärakennusta. Bryggman esitti oman ehdotuksensa laajennuksesta, mutta hänen sairastuttuaan suunnitteluvastuu siirtyi arkkitehti Woldemar Baeckmanille.


title: Gospel of Maggots

text: Gospel of Maggots on puolalaisen brutaalin death metalin yhtyeen Deivosin toinen studioalbumi. Se julkaistiin vuonna 2010 levymerkillä Unique Leader Records.


title: Demiurge of the Void

text: Demiurge of the Void on puolalaisen brutaalin death metalin yhtyeen Deivosin kolmas studioalbumi. Se julkaistiin vuonna 2011 levymerkillä Unique Leader Records.


title: Adoration of the Blade

text: Adoration of the Blade on yhdysvaltalaisen death metal -yhtyeen Lecherous Nocturnen esikoisalbumi. Se julkaistiin vuonna 2006 levymerkillä Deepsend Records.


title: The Age of Miracles Has Passed

text: The Age of Miracles Has Passed on yhdysvaltalaisen death metal -yhtyeen Lecherous Nocturnen toinen studioalbumi. Se julkaistiin vuonna 2008 levymerkillä Unique Leader Records.


title: Avaruusooppera

text: Avaruusooppera on science fictionin alaluokka. Avaruusooppera-sanan juuret ovat saippuaoopperassa, väljimmillään sillä tarkoitetaan mitä tahansa avaruuteen sijoittuvaa seikkailua, mutta toisaalta sillä voidaan viitata myös kyseisen alalajin laatuun: toimintapainotteiset, liioittelevat tai viihteelliset avaruusseikkailut leimataan monesti avaruusoopperoiksi. Parhaimmillaan avaruusoopperat ovat taidokkaita luomuksia, mutta ne voivat myös parodioida lajin militaristisia puolia. Avaruusoopperaa esiintyy niin kirjallisuudessa, sarjakuvissa, elokuvissa, tv-sarjoissa kuin videopeleissä. Esimerkkejä avaruusoopperasta ovat muun muassa Flash Gordon, Star Trek, Star Wars, Taisteluplaneetta Galactica ja Babylon 5.


title: Behold Almighty Doctrine

text: Behold Almighty Doctrine on yhdysvaltalaisen death metal -yhtyeen Lecherous Nocturnen kolmas studioalbumi. Se julkaistiin vuonna 2013 levymerkillä Unique Leader Records.


title: Nokia Lumia 2520

text: Nokia Lumia 2520 on Microsoft Mobilen valmistama taulutietokone, joka oli Nokian ensimmäinen taulutietokone. Se julkistettiin 22. lokakuuta 2013 Abu Dhabissa järjestetyssä Nokia World -tapahtumassa. Tabletti perustuu Windows RT -käyttöjärjestelmään, ja siinä on 6,7 megapikselin kamera. Full HD -näyttö on kooltaan 10,1 tuumaa.


title: Nokia Lumia 2520

text: Laite tuli myyntiin vuoden 2013 viimeisellä neljänneksellä Yhdysvalloissa, Suomessa sekä Britanniassa. USA:ssa laite julkaistiin 22. marraskuuta.


title: Disgorge

text: Disgorge on yhdysvaltalainen death metal -yhtye, joka perustettiin San Diegossa vuonna 1992. Yhtye on julkaissut neljä studioalbumia, joista viimeisin, "Parallels of Infinite Torture", julkaistiin vuonna 2005.


title: Disgorge

text: Toukokuussa 2011 yhtyeen rumpali Ricky Myers ilmoitti Disgorgen kirjoittavan materiaalia tulevaa "And the Weak Shall Perish" studioalbumia varten, ja että pitkän levytystauon syynä oli basisti Ben Marlinin kuolema vuonna 2008.


title: Disgorge

text: 7. toukokuuta 2013 yhtye solmi levytyssopimuksen Extreme Management Group Incin kanssa sekä julkisti uuden kiertuekokoonpanon.


title: Loránd Eötvös

text: Loránd Eötvös (27. kesäkuuta 1848 – 8. huhtikuuta 1919) oli unkarilainen fyysikko.


title: Loránd Eötvös

text: Tuleva tiedemies syntyi unkarilaiseen aatelisperheeseen ja sai paronin arvon. Isä, József Eötvös oli omana aikanaan tunnettu runoilija, kirjailija, ja liberaalipoliitikko. Eötvös opiskeli aluksi lakitiedettä, mutta vaihtoi pian opintonsa fysiikkaan, jota opiskeli Heidelbergin ja Königsbergin yliopistoissa. Tehtyään tohtorinväitöskirjansa, hän palasi Unkariin. Hänet nimitettiin Budapestin yliopiston professoriksi vuonna 1886.


title: Loránd Eötvös

text: Eötvös tunnetaan nykyään erityisesti painovoimaa käsitelleistä tutkimuksistaan. Kirjoituksillaan hän vaikutti Albert Einsteinin tieteelliseen ajatteluun. Hän työskenteli professorina aina vuonna 1919 tapahtuneeseen kuolemaansa asti.


title: Loránd Eötvös

text: Vuonna 1950 Unkarin kommunistihallinto nimesi Budapestin yliopiston Eötvösin mukaan ("Eötvös Loránd Tudományegyetem", tunnetaan usein lyhenteellä "ELTE").


title: Paavo Juutinen

text: Paavo Juutinen, vuoteen 1936 "Judin" (16. kesäkuuta 1920 Joensuu – 3. elokuuta 2000 Espoo) oli suomalainen metsätieteilijä. Hän valmistui maatalous- ja metsätieteiden kandidaatiksi vuonna 1952 ja lisensiaatiksi ja tohtoriksi 1955. Hän oli Metsäntutkimuslaitoksen metsäeläintieteen professori vuosina 1967–1984. Hän tutki hyönteisten aiheuttamia metsätuhoja.


title: Aili Palmén

text: Aili Inkeri Palmén (18. lokakuuta 1917 Jyväskylä – 31. joulukuuta 2012 Helsinki) oli suomalainen kustannustoimittaja, kirjailija ja kääntäjä.


title: Aili Palmén

text: Aili Palménin vanhemmat olivat Ruoveden kunnanlääkäri Einar Filip Palmén (1886–1971) ja Anna Maria Becker (1887–1933). Hän oli naimisissa 1940–1947 Eino E. Suolahden kanssa, liitto päättyi avioeroon.


title: Aili Palmén

text: Aili Palmén valmistui filosofian kandidaatiksi 1941. Hän työskenteli kustannustoimittajana Otavan palveluksessa.


title: Aili Palmén

text: Palmén suomensi muun muassa useita Georges Simenonin teoksia.


title: Helinä Salotie

text: Elsa Helinä Tellervo Kangas, kirjailijanimi Helinä Salotie (s. 23. syyskuuta 1917 Perho) on suomalainen lastenkirjailija. Hän kirjoitti myös nimimerkillä "Leena".


title: Deeds of Flesh

text: Deeds of Flesh on yhdysvaltalainen brutaalin death metalin yhtye, joka perustettiin vuonna 1993 Los Ososissa, Kaliforniassa.


title: Deeds of Flesh

text: Deeds of Fleshin jäsenet omistavat ja hallinnoivat death metal -musiikkiin erikoistunutta Unique Leader Records -levy-yhtiötä.


title: Juvakaisenmaa

text: Juvakaisenmaa on Kolarissa Niesanjoen varrella oleva rautamalmialue, jossa toimi kaivos 1662–1917. Se liittyy rakennettuun kulttuuriympäristöön kuuluvaan Kaaraneskosken masuuniin.


title: Katalepsy

text: Katalepsy on venäläinen brutaalia death metalia soittava yhtye. Sen perustivat vuonna 2003 Moskovassa kitaristit CannX ja Helv. Yhtyeen musiikillisia vaikuttajia ovat Suffocation, Cannibal Corpse, Disgorge, Cryptopsy ja Dying Fetus.


title: Katalepsy

text: Katalepsy on julkaissut kaksi split-albumia, yhden EP-levyn ja kaksi studioalbumia. Toukokuussa 2011 yhtye solmi levytyssopimuksen Unique Leader Recordsin kanssa. Vuonna 2012 julkaistavaksi suunniteltu toinen studioalbumi "Autopsychosis" ilmestyi tammikuussa 2013.


title: Katalepsy

text: Sana ”Katalepsy” on venäjää ja tarkoittaa fetissiä ulosteita kohtaan.


title: Korjukivkan verilöyly

text: Korjukivkan verilöyly oli SS-joukkojen suorittama joukkomurha ukrainalaisessa Korjukivkan kylässä 1.–2. maaliskuuta 1943. Verilöylyssä tapettiin 6700 ihmistä ja poltettiin 1290 taloa. Saksalaiset hyökkäsivät kylään uudelleen 9. maaliskuuta ja tappoivat sinne palanneet vanhukset, jotka olivat selvinneet elossa edellisestä hyökkäyksestä.


title: Korjukivkan verilöyly

text: Kuolinsyytutkimusten mukaan murhat tehtiin rynnäkkökivääreillä, raskailla konetuliaseilla, astaloilla ja polttamalla. Verilöylyn tarkoituksena oli kostaa Oleksi Fjodorovin johtamien partisaanijoukkojen toiminta alueella. Korjukivkan verilöyly oli tuhoisin saksalaisten suorittama siviileihin kohdistunut rangaistus- ja kostotoimi toisessa maailmansodassa.


title: Korjukivkan verilöyly

text: Historioitsija Dmitri Vedenejevin mukaan saksalaismielisistä ukrainalaisista koottu "Schutzmannschaft"-paikallispoliisi osallistui murhiin. Rikoksiin syyllistyneiden määräksi on arvioitu 300–500 henkilöä. 5612 uhria on edelleen tunnistamatta.


title: Faina Jyrkilä

text: Vieno Faina Jyrkilä (1. syyskuuta 1917 Sortavala – 28. tammikuuta 2008 Jyväskylä) oli suomalainen sosiologi. Hän oli Jyväskylän yliopiston sosiologian professori vuosina 1964–1984. Hän selvitteli tutkimuksissaan muun muassa vanhusten ja siirtoväen sopeutumista. Hän oli ensimmäinen Suomessa sosiologian professorin virkaan nimitetty nainen. Jyrkilä kuului Suomessa ensimmäisen sukupolven vanhuustutkijoihin. Hän toimi muun muassa "International Association of Gerontologyn" (IAG) luottamustehtävissä. Jyrkilän tutkimus "Ikä ja irtaantuminen vuorovaikutuksesta" on tiheään referoitu teos.


title: Paul Jyrkänkallio

text: Paul Georg Jyrkänkallio, vuoteen 1944 "Schmidt" (25. toukokuuta 1922 Koivisto – 2. toukokuuta 2004 Helsinki) oli suomalainen diplomaatti, koulutukseltaan filosofian kandidaatti. Hän oli suurlähettiläänä Sofiassa 1969–1972, Budapestissa 1973–1977, sitten ulkoministeriön edustustojen tarkastaja 1977–1980 ja jälleen suurlähettiläs Roomassa 1980–1985 ja Ateenassa 1985–1992.


title: Luettelo Euroopan Tiedeneuvoston rahoittamista suomalaistutkijoista

text: Euroopan tutkimusneuvosto (ERC) tukee tutkimusta rahoittamalla huippututkijoiden työtä.


text: Rahoitusta voi saada eri nimikkeillä:


text: Seuraaville suomalaistutkijoille on myönnetty ERC:n Starting Grant -rahoitus:


title: Carl von Kügelgen

text: Johann Carl Ferdinand von Kügelgen (6. helmikuuta 1772 Bacharach am Rhein – 9. tammikuuta 1832 Tallinna, Vironmaan kuvernementti, Venäjän keisarikunta) oli saksalaissyntyinen maisemamaalari, joka suoritti elämäntyönsä keisarillisen hovin palveluksessa Venäjällä. Kügelgen oli sekä Pietarin keisarillisen taideakatemian että Preussin kuninkaallisen taideakatemian jäsen. Hän on tunnettu mm. Suomea, Viroa ja Krimin niemimaata käsittelevistä litografisista maisemakuvastoistaan. Myös hänen kaksoisveljestään Gerhard von Kügelgenistä tuli taidemaalari.


title: Carl von Kügelgen

text:
Bonnissa vietetyn koulu- ja opiskeluajan jälkeen Kügelgen harjoitti maalausopintoja Koblenzissa ja Würzburgissa. Vuodet 1791-1796 hän vietti Roomassa maalaten saamansa stipendin turvin esikuvana klassistisen maiseman mestari Claude Lorrain. 1796 hän siirtyi Wieniin ja sieltä Berliinin ja Riian kautta vuonna 1798 Pietariin. Taitavana maisemamaalarina Kügelgen pääsi Venäjän keisarillisen hovin palvelukseen keisari Paavali I:sen kutsumana. Aleksanteri I:sen toimeksiannosta hän suoritti maalausmatkoja keisarikunnan eri osiin, mm. Krimin niemimaalle 1804 ja 1806 sekä Suomeen 1818.
Vuonna 1809 Kügelgen avioitui balttilaiseen aatelissukuun kuuluneen Emilie Zoege von Manteuffelin kanssa. Myös heidän pojistaan Konstantin ja Hermann Kügelgenistä tuli taiteilijoita.


title: Carl von Kügelgen

text: Vuodet 1809–1815 Kügelgen vietti perheineen ystävänsä tilanomistaja Vasily Zlobinin maatilalla Saratovissa, mutta asettui tämän kuoleman jälkeen vuonna 1816 Viroon, ensin appensa maatilalle Rakveren lähettyville Viru-Jaagubiin ja myöhemmin Tallinnaan. Viron vuosinaan hän piti maalaamisen ohella yksityistä taidekoulua.


title: Carl von Kügelgen

text: Suomen tehdyn matkan tarkoituksena oli tallentaa keisari Aleksanteri I:sen tehtäväksiannosta Venäjään liitetyn uuden suuriruhtinaanmaan maisemia ja kaupunkimiljöitä. Kügelgen kierteli eteläistä Suomea kesällä 1818 ja maalasi puolisensataa seepialaveerausta mm. Helsingin, Porvoon, Tammisaaren ja Hämeenlinnan kaupunkinäkymistä, järvimaisemista Tampereen ja Kyrön lähistöltä sekä ruukkimaisemia Fagervikin ja Mustion kartanoiden alueelta. Niiden perusteella hän valmisti maalausten lopulliset, keisarille luovutetut, versiot. Viidestätoista laveerauksesta valmistettiin lisäksi Pietarissa litografiat, jotka julkaistiin vuosina 1823–24 kolmiosaisena kuvajulkaisuna "Vues pittoresques de la Finlande" ("Maalauksellisia näkymiä Suomesta").


title: Carl von Kügelgen

text: Kügelgenin teos oli ensimmäinen Suomea esittävä laaja maisemakuvasto, vaikka siinä maantieteellisesti olikin edustettuna vain maan eteläosat. Se toimi esikuvana myöhemmille P.A. Kruskopfin ja Zacharias Topeliuksen julkaisemille kuvastoille ja oli näin luomassa perustaa suomalaisen maiseman ja luonnoskauneuden kuvaamisessa kauan vaikuttaneelle klassistis-harmoniselle tyyli-ihanteelle.


title: Carl von Kügelgen

text: Kügelgenin kuvaus oli topografisesti tarkkaa ja todenmukaista, joskin kaikkea ympäröi idyllinen ja pastoraalinen tunnelma. Kaupunkinäkymiä ja kartanoruukkeja ympäröivä luonto esiintyy tasapainoisena puistomaisena ympäristönä. Kügelgen loi maalauksiinsa taitavasti avaraa tilan tuntua antamalla maisemien häipyä kaukaisuuteen horisontissa. Aikakauden romanttiselle virtaukselle ominainen jylhän, villin ja salaperäisen luonnon ihailu oli hänelle vierasta.


title: Angel Eyes (kappale)

text: ”Angel Eyes” (vap. suom. "Enkelisilmät") on Ella Fitzgeraldin tunnetuksi tekemä jazzstandardi vuodelta 1946. Kappaleen sävelsi Matt Dennis ja sanoitti Earl K. Brent.


title: Angel Eyes (kappale)

text: Ensimmäinen laulun äänittänyt artisti oli Herb Jeffries. Nat King Cole nauhoitti sen vuonna 1953 ja samana vuonna Matt Dennis lauloi sen elokuvassa "Jennifer". Ella Fitzgerald nauhoitti kappaleen useita kertoja ja lauloi sitä usein myös konserteissaan. Fitzgeraldin ensimmäinen nauhoitus on vuodelta 1952. Frank Sinatra äänitti menestyneen version kappaleesta vuoden 1958 albumilleen "Frank Sinatra Sings for Only the Lonely".


title: Angel Eyes (kappale)

text: ”Angel Eyesin” ovat nauhoittaneet myös muun muassa Benny Carter, Modern Jazz Quartet, Nancy Wilson, Kenny Burrell ja Mark Murphy.


title: Ross County FC

text: Ross County Football Club on vuonna 1929 perustettu jalkapalloseura Dingwallsta, Skotlannin Ylämaalta. Joukkue pelaa kaudella 2017–2018 Skotlannin korkeimmalla sarjatasolla Skotlannin Valioliigassa.


title: Ross County FC

text: Ross County pelasi vuonna 2010 Skotlannin cupin loppuottelussa, jonka se hävisi Dundee Unitedille 3–0.


title: Earl K. Brent

text: Earl K. Brent (1914–1977) oli yhdysvaltalainen sanoittaja, joka tunnetaan parhaiten hänen Matt Dennisin kanssa tekemästään kappaleesta ”Angel Eyes”. Brent sanoitti 1940-luvulla paljon elokuvamusiikkia ja teki yhteistyötä muun muassa E. Y. Harburgin ja Nacio Herb Brownin kanssa. Hän teki myös sanoituksia klassisiin sävellyksiin. ”Angel Eyesin” ohella hänen tunnetuimpiin kappaleihinsa kuuluvat ”Let There Be Music” (1943) ja ”Love Is Where You Find It” (1948).


title: Licá

text: Luís Carlos Pereira Carneiro eli Licá (s. 8. syyskuuta 1988 Lamelas, Portugali) on portugalilainen jalkapalloilija. Hän edustaa portugalilaista Portoa ja on pelipaikaltaan hyökkääjä.


title: Licá

text: 29. toukokuuta 2013 Licá siirtyi Portoon nelivuotisella sopimuksella. Hän teki ensimmäisen maalinsa joukkueessa 10. elokuuta 2013, kun Porto kohtasi Vitória Guimarãesin Supertaça Cândido de Oliveiran ottelussa.


title: Licá

text: Licá teki ensiesiintymisensä Portugalin maajoukkueessa 10. syyskuuta 2013 pelatussa ystävyysottelussa Brasiliaa vastaan.


title: Suomen Palloliiton Karjalan piiri

text: Suomen Palloliiton Karjalan piiri päätettiin perustaa Sortavalassa 18.5.1930 pidetyssä kokouksessa, johon olivat lähettäneet edustajiaan Joensuun Palloseura, Sortavalan Palloseura ja Sortavalan Palloilijat. Heti ensimmäisenä kesänä järjestettiin piirinmestaruuskilpailut jalkapallossa. Mestaruuden voitti SPS, joka 26.8. Joensuussa käydyssä loppuottelussa voitti JoPS:in 3–1. SPS voitti myös yksinkertaisena käydyn sarjakilpailun. SP oli sarjassa toisena. Piiri ei vastoin odotuksia saanut ensimmäisellä kaudellaan kattojärjestöltä rahallista tukea.


title: Suomen Palloliiton Karjalan piiri

text: Talvella 1931 ratkaistiin piirinmestaruus myös jääpallossa ja uutena seurana oli mukana Joensuun Kalevaiset. Jalkapallossa uutena tulokkaana esiintyi Seminaarin Kunto. SPS voitti mestaruuden kummassakin lajissa, kuten useina muinakin vuosina. Joensuun Palloseura onnistui voittamaan jalkapallossa 1935 ja jääpallossa 1932, 1933 ja 1936 ja SP puolestaan jalkapallossa 1932, 1933, 1936 ja 1938.


title: Suomen Palloliiton Karjalan piiri

text:
Joulukuun 18. päivänä 1938 piiri jakautui kahteen osaan, kun Joensuun piiri piti perustavan kokouksensa. Jäljelle jäänyt piiri vaihtoi nimensä Sortavalan piiriksi. Vuoden 1938 lopussa näihin piireihin kuuluivat seuraavat seurat:
Sortavalan piiri


title: Suomen Palloliiton Karjalan piiri

text:
Joensuun piiri
Sortavalan piirinmestariksi 1939 sekä jää- että jalkapallossa tuli SPS. SPS:n ja SP:n välinen jalkapallon pm-loppuottelu pelattiin 8.10.1939 ja SPS voitti 2–1. Samana iltana jaettiin liikekannallepanomääräyksiä. Tähän käytännössä piirin toiminta päättyi, vaikka välirauhan ja jatkosodan vuosina toimintaa pyrittiin ylläpitämään. Joensuun piiri jatkoi itsenäisenä aina vuoden 1994 loppuun saakka, jolloin se liittyi Itä-Suomen piiriin (syksyyn 1994 saakka Savon piiri).


title: Suomen Palloliiton Karjalan piiri

text: Luettelo Laatokankarjalaisista urheiluseuroista


title: Altered States of America

text: Altered States of America grindcore-yhtyeen Agoraphobic Nosebleedin sata musiikkikappaletta sisältävä studioalbumi, joka julkaistiin 1. helmikuuta 2003. Albumin kappaleet käsittelevät useita aiheita, joista valtaosa viittaa väkivaltaan ja huumeiden käyttöön. Albumilla on myös useita noise-musiikkiin pohjautuvia kokeellisia kappaleita.


title: Altered States of America

text: Vuonna 2008 albumista julkaistiin kahden levyn painos. Jälkimmäinen levy kantaa nimeä ""ANbRx II: Delta 9"", joka koostuu industrial/hardcore punk -yhtye Delta 9:n kappaleiden remix-versioista. Vuonna 2016 albumi julkaistiin 12" vinyylillä.


title: Take a Chance on Me

text: ”Take a Chance on Me” on ruotsalaisen Abba-yhtyeen kappale ja single vuonna 1977 julkaistulta albumilta "The Album". Se oli kyseisen levyn suurin hitti nousten esimerkiksi Britannian singlelistan ykköseksi kolmen viikon ajaksi. Yhdysvalloissa siitä tuli listasijoituksilla mitattuna Abban toiseksi suurin hitti sen yltäessä Billboard Hot 100 -listan kolmannelle sijalle.


title: Take a Chance on Me

text: Yhtye alkoi siirtyä kappaleen julkaisun aikoihin kunnianhimoisempaan ilmaisuun. Kappaletta pidetäänkin "The Album" -levyn ainoana raitana, joka edustaa tyylillisesti alkuaikojen Abbaa. Björn Ulvaeus on kutsunut sitä saksalaisen marssimusiikin ja countryn yhdistelmäksi.


title: Take a Chance on Me

text: Abban "The Album" -niminen albumi äänitettiin kesällä ja syksyllä 1977. Yhtyeen musiikki alkoi siirtyä kunnianhimoisempaan suuntaan, kuten erityisesti kolmen kappaleen minimusikaali "The Girl with the Golden Hair" osoittaa. Myös albumin ensimmäistä singleä, ”The Name of the Game”, pidettiin Abban siihen asti monimutkaisimpana singlekappaleena. Yhtye oli pitkälti luopunut alkuaikojen ”viattomasta tyttöpopista”, ja kappaleet tulivat jatkossa käsittelemään muun muassa avioeroja, esimerkkinä "The Albumin" kappale ”One Man, One Woman”.


title: Take a Chance on Me

text: Abba ei kuitenkaan koskaan lopettanut puhtaiden pop-singlejen tekemistä, sillä yhtye piti tärkeänä kommunikoida yleisönsä kanssa. "The Albumin" ainoana muistumana vanhasta, viattomasta Abbasta pidetään kappaletta ”Take a Chance on Me”.


title: Take a Chance on Me

text: Kappaletta ryhdyttiin ensimmäisen kerran levyttämään 3. elokuuta 1977 työnimellä ”Billy Boy”. Tämä rock-tyylinen sovitus ei kuitenkaan edennyt soitinten muodostamaa taustaraitaa pidemmälle. Ensimmäinen versio sisälsi myös riffin, joka ei päätynyt lopulliselle versiolle. Osa tästä versiosta julkaistiin sittemmin ”Abba Undeleted” -sikermän joukossa "Thank You for the Music"- ja "The Complete Studio Recordings" -bokseissa.


title: Take a Chance on Me

text: Kappaleen kirjoittajat, yhtyeen jäsenet Björn Ulvaeus ja Benny Andersson kokivat, etteivät he olleet käyttäneet kappaleen koko potentiaalia, joten sitä ryhdyttiin työstämään uudelleen 15. elokuuta 1977. Mukana olivat Abban jäsenten lisäksi kitaristi Lasse Wellander, basisti Rutger Gunnarsson sekä rumpali Roger Palm. Tällä kertaa tulokseen oltiin tyytyväisiä.


title: Take a Chance on Me

text: Seuraavaksi tehtiin kappaleen sanoitus. Kappaleen nimen keksi Björn Ulvaeus juoksulenkillä ollessaan, kun "t-k-ch"-tyylinen ääni alkoi juoksun tahdissa pyöriä hänen päässään. Siitä muodotui lause "Take a Chance". "On Me" -sanat hän vain lisäsi loppuun saadakseen lauseesta kokonaisen. Sanoituksen myötä ”Take a Chance on Me” -kappaleesta tuli rakkauslaulu, joita Abba ei tulevaisuudessa juurikaan levyttänyt.


title: Take a Chance on Me

text: Kun ”Take a Chance on Me” julkaistiin singlenä tammikuussa 1978, se nousi Britannian listaykköseksi kolmen viikon ajaksi. Se oli ykkönen myös Irlannissa, Meksikossa, Itävallassa ja Belgiassa. Yhdysvalloissa siitä muodostui listasijoituksilla mitattuna yhtyeen toiseksi menestynein single, kun se ylsi Billboard Hot 100 -listan kolmanneksi. Singleä kuitenkin myytiin siellä enemmän kuin Abban ainoaa Yhdysvaltain listaykköstä ”Dancing Queenia”. Singlen menestystä Yhdysvalloissa avitti Abban laaja mainoskampanja keväällä 1978.


title: Take a Chance on Me

text: Kappaleesta kuvattiin myös Lasse Hällströmin kieli poskessa ohjaama promovideo, jossa Abban jäsenet flirttailivat toisilleen neljään osaan jaetulla kuvaruudulla.


title: Take a Chance on Me

text: ”Take a Chance on Me” on sittemmin sisältynyt esimerkiksi "Abba Gold" -kokoelmalle sekä "Mamma Mia!" -kokoelmalle. Vuonna 1992 Erasure-niminen duo teki kappaleesta cover-version, joka nousi Britannian ja Ruotsin listaykköseksi. Myös kappaleen musiikkivideo parodioi alkuperäistä Abban promovideota.


title: Take a Chance on Me

text: "The Albumin" vuonna 2007 julkaistu Deluxe-versio sisältää kappaleen alkuperäisen version lisäksi vuonna 1979 levytetyn liveversion.


title: Noora Männistö

text: Noora Männistö (s. 1946) on suomalainen elokuva- ja teatteriohjaaja.


title: Noora Männistö

text: Männistö aloitti uransa 1970-luvun alussa toimimalla läänintaiteilijana toimipaikkanaan Porin teatteri. Hän on myös Ritva Siikalan ohella toinen Suomen suurimman lasten- ja nuorten harrastajateatterin Porin teatterinuorten perustajista. Männistö ohjasi aina 1990-luvun alkuun saakka lyhytelokuvia televisiolle ja on sen jälkeen keskittynyt dokumenttielokuviin. Lyhtydokumenttien lisäksi hän on urallaan ohjannut viisi pitkää dokumenttia. Vuonna 1983 Männistölle myönnettiin Risto Jarva -palkinto lyhytelokuvasta "Kotirauha".


title: Vaganttirunous

text: Vagantit eli goliardit olivat keskiajalla kierteleviä ylioppilaita, jotka kirjoittivat latinaksi runoja, vaganttirunoutta, joissa ylistettiin maallisia iloja ja luontoa ja tehtiin pilkkaa sekä maallisten että kirkollisten korkea-arvoisten henkilöiden tekopyhyydestä.


title: Vaganttirunous

text: Vaganteista tunnetaan ainoastaan Archipoeta ("Arkkirunoilija"), jonka oikeaa nimeä ei tiedetä (hän eli Saksassa noin 1100-luvulla). Hän kirjoitti vaganttien uskontunnustuksen "Confession", juomalaulun "Mihi est propositum in taberna mori", ja hänen runojaan on myös vaganttirunouden kokoelmassa "Carmina Burana".


title: Sören

text: Sören on pääasiassa saksan- ja ruotsinkielisissä maissa esiintyvä miehen etunimi. Tanskassa nimi on käytössä kirjoitusasussa "Søren".


title: Sören

text: Nimi on muunnos latinalaisesta nimestä Severinus, jonka alkuperäinen muoto Severus merkitsee "ankaraa".


title: Sören

text: Suomessa nimi Sören on vuoden 2009 loppuun mennessä annettu Väestörekisterikeskuksen tietojen mukaan noin 460 henkilölle. Sörenin nimipäivä on suomenruotsalaisen kalenterin mukaan 23. lokakuuta.


title: Nathaniel Bliss

text: Nathaniel Bliss (28. marraskuuta 1700 – 2. syyskuuta 1764 oli englantilainen tähtitieteilijä ja neljäs Astronomer Royal vuosina 1762–1764.


title: Nathaniel Bliss

text: Bliss syntyi Cotswoldsin kylässä Bisleyssä, Gloucestershiressä ja opiskeli Pembroke Collegessa Oxfordin yliopistossa. Hän suoritti Bachelor of Arts-tutkinnon vuonna 1720 ja Master of Arts-tutkinnon vuonna 1723.


title: Nathaniel Bliss

text: Bliss toimi Oxfordissa ensin Pyhän Ebbin kirkon kirkkoherrana. Vuonna 1742 hänet nimitettiin Edmond Halleyn seuraajana geometrian professoriksi Oxfordin yliopistoon, ja samana vuonna hänet valittiin Royal Societyn jäseneksi. Vuonna 1762 hänet valittiin James Bradleyn seuraajana neljänneksi Astronomer Royaliksi, mutta sellaisena hän ehti toimia vain kaksi vuotta ennen kuolemaansa. Kun hän silloinkin asui enimmäkseen Oxfordissa, hänen aikaansaannoksensa Astronomer Royalina jäivät vähäiseksi.


title: Nathaniel Bliss

text: Bliss kuoli Oxfordissa, mutta hänet haudattiin Halleyn viereen Pyhän Margaretan kirkkomaalle Leehen, Kaakkois-Lontooseen.


title: CS Pandurii Târgu Jiu

text: Clubul Sportiv Pandurii Lignitul Târgu Jiu on romanialainen jalkapalloseura Târgu Jiun kaupungista. Seura on perustettu 1962 ja se pelaa Romanian korkeimmalla sarjatasolla Liga I:ssä. Seura ei ole koskaan voittanut Romanian mestaruutta, mutta selvisi Eurooppa-liigan kauden 2013–2014 lohkovaiheeseen.


title: Reija Lang

text: Reija Lang (s. 1963 Karhula) on suomalainen jazz-vokalisti ja sanoittaja. Hän on toiminut jazzin parissa 1990-luvun lopusta lähtien ja esittää musiikkia mainstream jazzista free jazziin.


title: Reija Lang

text: Lang on opiskellut Grammy-voittaja Mark Murphyn johdolla Yhdysvalloissa. Lisäksi hän on suorittanut opintoja Helsingin Pop & Jazz Konservatoriossa sekä Sibelius-Akatemian avoimessa yliopistossa. Lang on osallistunut kansainvälisiin jazz workshopeihin Nancy Maranon, Madeline Eastmanin, Jay Claytonin, Sheila Jordanin ja Donna McElroyn johdolla.


title: Reija Lang

text: Reija Lang on tehnyt konserttiproduktioita ja levytyksiä seuraavien muusikoiden kanssa:


title: Reija Lang

text: Lang on esiintynyt kotimaan esiintymisten lisäksi festivaaleilla ja klubeissa Japanissa, Kiinassa, Venäjällä, Virossa ja Ruotsissa.


title: Reija Lang

text: Lang tunnetaan myös big band -produktioiden konseptoijana. Produktioihin lukeutuvat vuonna 2007 Mika Myllärin sovittama "Tribute to Anita O'Day" , vuonna 2011 Uwe Steinmetzin sovittama moderni gospelteos big bandille "Every Time I Feel The Spirit" ja vuonna 2013 Nancy Wilsonin ja Cannonball Adderleyn musiikin inspiroima produktio Erno Tiittasen sovittamana .


title: Reija Lang

text:
Lang on sanoittanut englanniksi Wayne Shorterin, Eric Dolphyn ja Mal Waldronin instrumentaalikappaleita vuonna 2005 julkaistulle "Transit"-levylle . Hän on myös sanoittanut englanniksi Ed Jonesin, Geoff Gascoynen ja Orphy Robinsonin sävellyksiä vuonna 2009 julkaistulle "Out of Office" -levylle
. Kotimaisten säveltäjien teoksiin hän on tehnyt englanninkielisiä sanoituksia Mikko-Ville Luolajan-Mikkolalle, Mika Myllärille, Jarno Kukkoselle ja Alexi Tuomarilalle - ja suomalaisia sanoituksia Seppo Kantoselle, Mikko Innaselle ja André Sumeliukselle.


title: Reija Lang

text: Reija Lang on aktiivinen jazzvaikuttaja. Hän on Suomen Muusikkoyrittäjät ry:n hallituksen jäsen (2013-) . Lang on toiminut aiemmin myös Jazzmuusikot ry:n puheenjohtajana (2008-2012). Reija Lang tunnetaan myös jazz-klubien ja -tapahtumien tuottajana, mm. Albertin Kellari, Bio Rex Jazz Terazz, Nyyrikki .


title: Reija Lang

text: Lady Summertime -jazzlaulukilpailun voittaja vuonna 2002 .


title: L’amour Toujours

text: L'amour Toujours (tunnetaan myös nimellä I'll Fly With You) on italialaisen DJ Gigi D’Agostinon sanoittama ja tuottama kappale. Kappale julkaistiin Pohjois-Amerikkalaisille klubeille sekä tanssimusiikkia soittaville radiokanaville heinäkuussa 2000. Euroopassa kappaleen singlejulkaisu tapahtui lokakuussa 2001. Kappale on julkaistu artistin samaa nimeä kantavalta albumilta. Kesällä 2001 kappaleesta tuli suosittu amerikkalaisissa ravebileissä. Kappaleesta tuli kaupallinen menestys sekä suuri hitti ympäri Eurooppaa, Latina-Amerikkaa, sekä Aasiaa. Yhdysvalloissa se pääsi Billboard Hot 100-listan 78. sijalle 15. syyskuuta 2001.


title: L’amour Toujours

text: CD maxi - Europe (2001)


title: Kylätontti

text: Kylätontti on keskiajalta peräisin oleva kylärakenne, jossa on useita asuintaloja ja muita rakennuksia lähekkäin samassa ryhmässä. Ne voivat olla nykyisin asuttuja tai autioituneita. Kylät olivat alun perin asumakyliä, jotka muodostivat myöhemmin perustan lainsäädännölle.


title: Kylätontti

text: Kylätontteja voi löytää vanhojen karttojen ja kyläluetteloiden avulla. Ne ovat arvokkaita muinaisjäänteiden ja -jäännösten löytöpaikkoja, joissa voi olla useita kerrostumia eri aikakausilta.


title: Kylätontti

text: Kylätontti sijaitsee usein paikassa, jota ei voitu viljellä ja sellaisen voi nykyisin erottaa maastossa erottuvana kumpareena.


title: Kylätontti

text: Sarkajaon aikana talot olivat tiiviissä ryhmässä kylätontilla ja yhteiset viljelymaat sijaitsivat etäämmällä.


title: Kylätontti

text: Säännösteltyjä kylätontteja oli Suomessa vain Hämeenlinnan ympäristössä ja siitä Satakuntaan suuntautuvalla alueella. Säännöstelyllä kylätontilla kylän maat oli sarkajaossa jaettu talon varallisuuden mukaan, joka taas toimi verotuksen perustana.


title: Kylätontti

text: Kylätontilla sijainnut kylä oli joko ryhmä-, rivi,- tai raittikylä. Talojen pihat olivat ahtaita ja niissä oli umpipihoja. Rakennusten väleihin muodostui kapeita kujia.


title: Kylätontti

text: Kylätontilla asuneet ihmiset muodostivat tiiviin yhteisön ja olivat sukua keskenään.


title: Kylätontti

text: Kylätontilla sijainnut kylä tavallisesti hajosi isojaossa, jolloin talot siirrettiin omien viljelyksien keskelle kylän laidoille.


title: September Song

text: ”September Song” (suom. ”Syyskuun laulu”) on Kurt Weillin säveltämä ja Maxwell Andersonin sanoittama musiikkikappale vuoden 1938 Broadway-musikaalista "Knickerbocker Holiday". Kappaleen esitti näytelmässä Walter Huston ja sen ovat sittemmin äänittäneet lukuisat artistit, mukaan lukien Frank Sinatra, Stan Kenton, Liberace ja Sarah Vaughan. Instrumentaalitulkintoja kappaleesta ovat tehneet muun muassa Teddy Wilson, Artie Shaw, Django Reinhardt, Art Tatum ja Art Pepper.


title: September Song

text: Sauvo Puhtilan kirjoittamilla suomenkielisillä sanoilla kappaleen ovat nauhoittaneet Matti Viljanen (1953), Olavi Virta (1957) ja Topi Sorsakoski (1999).


title: Va Va Voom

text: Va Va Voom on amerikkalaisen laulaja-lauluntekijä Nicki Minajin kappale hänen toiselta, -studioalbumilta. Kappaleen julkaisivat Young Money, Cash Money, sekä Universal Republic albumin viidentenä singlenä 23. lokakuuta 2012. Kappaleen sanoittivat Minaj, Lukasz Gottwald, Allan Grigg, Max Martin ja Henry Walter, sekä tuottivat Dr. Luke, Kool Kojak, ja Cirkut. Albumin viidentenä singlenä se lähetettiin Britannian radioasemille 12. syyskuuta 2012 sekä Top 40/Mainstream radiolle 23. lokakuuta 2012. Kappale oli alun perin tarkoitus julkaista albumin ensimmäisenä singlenä, mutta se vaihdettiin "Starshipsiin"; Se julkaistiin myöhemmin uudelleenjulkaisun, in johdantosinglenä.


title: Va Va Voom

text: "Va Va Voom" on electropop ja elektroninen tanssimusiikki kappale, joka sanoituksellisesti kertoo seksuaalisesta aktiivisuudesta miestä kohtaan. Kappale sai julkaisunsa jälkeen positiivisen vastaanoton, monien sanoessa sitä albumin parhaaksi kappaleeksi, sekä kutsuivat sitä nappaavaksi ja radioystävälliseksi. Kaupallisesti kappale pääsi kahdenkymmenen parhaan joukkoon esimerkiksi Irlannissa, Slovakiassa, Uudessa-Seelannissa ja Britanniassa. Kappaleelle suunnattu musiikkivideo kuvattiin joulukuussa 2011, mutta sen julkaiseminen peruttiin, koska Minaj ei ollut tyytyväinen videon lopputulokseen. "Va Va Voom" laitettiin myöhemmin osaksi hänen in settilistaa.


title: Trifluorietanoli

text: Trifluorietanoli (CHFO) on alkoholi ja etanolin fluorattu johdannainen. Yhdistettä käytetään liuottimena, orgaanisessa synteesissä ja proteiinien tutkimuksessa.


title: Trifluorietanoli

text: Trifluorietanoli on huoneenlämpötilassa väritöntä nestettä. Yhdiste sekoittuu veden ja useiden orgaanisten liuottimien kanssa. Fluorilla on voimakas elektroneja puoleensavetävä ominaisuus ja tämän vuoksi trifluorietanoli on etanolia happamampi ja happamuudeltaan tiolien luokkaa. Trifluorietanoli kykenee liuottamaan useita polypeptideitä, polyamideja ja muita poolisia makromolekyylejä.


title: Trifluorietanoli

text: Trifluorietanolin reaktiot ovat alkoholeille tyypillisiä. Se voidaan hapettaa trifluoriasetaldehydiksi tai trifluorietikkahapoksi muun muassa klooriveden tai hapen ja divanadiinipentoksidin avulla.


title: Trifluorietanoli

text: Ensimmäisen kerran trifluorietanolia valmistettiin pelkistämällä trifluorietikkahappoanhydridiä katalyyttisesti vedyttämällä. Muita valmistusmenetelmiä ovat trifluorietikkahapon tai sen estereiden pelkistys litiumalumiinihydridillä, trifluoriasetamidin katalyyttinen vedytys ja 2,2,2-trifluorietyylitrifluoriasetaatin pelkistys vedyn avulla kupari(II)oksidin toimiessa katalyyttinä.


title: Trifluorietanoli

text: Trifluorietanolia käytetään liuottamaan proteiineja NMR-analytiikkaa varten. Sitä voidaan käyttää myös proteiinien saostamisessa. Muita käyttökohteita ovat liuottimena toimiminen orgaanisissa synteeseissä, solvolyysin mekanismien selvitys ja fluoria sisältävien nukutusaineiden valmistus. Trifluorietanolia käytetään muun muassa isofluraanin ja desfluraanin synteesien lähtöaineena ja valmistettaessa konvulsanttina käytettävää flurotyyliä.


title: Estádio Beira-Rio

text: Estádio Beira-Rio eli Estádio José Pinheiro Borda on jalkapallostadion Porto Alegren kaupungissa. Sen pääasiallinen käyttäjä on Sport Club Internacional. Se oli myös yksi jalkapallon MM-kilpailujen 2014 pelipaikoista. Stadion avattiin käyttöön 6. huhtikuuta 1969 ja se remontoitiin MM-kilpailuja varten vuonna 2013.


title: Eurokangas

text: Eurokangas on vuonna 1945 perustettu lahtelainen Wardin perheen perheyritys. Eurokangas on Suomen markkinajohtaja kankaiden ja niihin liittyvien palveluiden myynnissä sekä maahantuonnissa. Yrityksen liikevaihto vuonna 2012 oli yli 30 miljoonaa euroa, ja se työllisti yli 400 henkilöä. Suomessa on 32 Eurokangas-myymälää ja valtakunnallinen yritysmyynti Eurokangas Pro.


title: Eurokangas

text: Suomalaisen työn liitto on myöntänyt Eurokankaan suunnittelu- ja ompelupalvelulle Avainlipun.


title: Eurokangas

text: Eurokankaan perustajan kauppaneuvos Kaija Wardin vanhemmat Veikko ja Saimi Heinonen aloittivat Lahdessa kangaskaupan vuonna 1945. Sukupolvenvaihdos tuotti hankaluuksia, ja Kaija Ward perusti miehensä Carl-Johanin kanssa vuonna 1991 uuden yrityksen, johon vanhempien liike seuraavana vuonna sulautettiin. Suomen 1990-luvun alun lamasta huolimatta Eurokangas lähti hyvin liikkeelle. Se palkittiin yhtenä 1990-luvun nopeimmin kasvaneena eurooppalaisena yrityksenä ja oli niistä paras naisen johtama yritys. Myös 2000-luvun alkuvuosina Eurokankaan liikevaihto kasvoi nopeasti, ja se teki hyvää tulosta. Yhtiöllä on myös verkkokauppa vuodesta 2013.


title: Arena Amazônia

text: Arena Amazônia tai Arena da Amazônia on jalkapallostadion Manauksessa, Brasilian Amazonasin osavaltiossa. Stadion rakennettiin vuoden 2014 jalkapallon MM-kilpailuja varten. Stadionilla pelattiin neljä kisojen ottelua. Areenan kapasiteetti on 44 500 katsojaa.


title: Arena Amazônia

text: Koska lähellä päiväntasaajaa sijaitsevan Manausin kaupungin ilmasto erittäin kuuma ja kostea, stadion on suunniteltu minimoimaan sisälämpötila. Rakennus on tehty valkoiseksi ja sen ulkopuoli on heijastava. Oleskelutilat sijaitsevat varjossa ja rakennuksen julkisivussa on suuri määrä ilmanvaihtoaukkoja. Stadion sijaitsee noin kuuden kilometrin etäisyydellä kaupungin keskustasta ja Rio Negro joen rannasta.


title: Arena Amazônia

text: Areenan rakentaminen ja Manausin valinta yhdeksi kisojen isäntäkaupungeista sai paljon kritiikkiä, sillä Manaus sijaitsee kaukana maan perinteikkäistä jalkapallokeskuksista, eikä sieltä ole kotoisin perinteikkäitä seuroja. Manausin valinta perustuikin muihin syihin. Alueella on muun muassa valtava ekomatkailupotentiaali. Areenaa rakennettaessa kolme rakennustyöläistä sai surmansa työtapaturmissa.


title: Arena Pantanal

text: Arena Pantanal on monikäyttöinen stadion Cuiabán kaupungissa. Rakennustyöt aloitettiin vuonna 2010. Stadion oli yksi jalkapallon MM-kilpailujen 2014 pelipaikka.


title: Arena da Baixada

text: Arena da Baixada tai Estádio Joaquim Américo Guimarães on jalkapallostadion Curitibassa. Stadion oli yksi jalkapallon MM-kilpailujen 2014 pelipaikka. Tavallisesti Clube Atlético Paranaense pelaa kotiottelunsa kyseisellä stadionilla.


title: Pohjois-Eleuthera

text: Pohjois-Eleuthera on yksi Bahaman hallintoalueista. Se kattaa Eleutheran saaren pohjoisosan ja pienen naapurisaaren Current Islandin. Pohjois-Eleutheran asukasluku on 2 981 ja sen hallinnollinen keskus on Upper Bogue.


title: Saksan XII armeijakunta

text: Saksan XII armeijakunta () oli Saksan maavoimien yhtymä toisessa maailmansodassa.


title: Saksan XII armeijakunta

text: Wehrkreis XII perusti alueesikunnan 1. lokakuuta 1936 Wiesbadenissa.


title: Saksan XII armeijakunta

text: Armeijakunta asetettiin liikekannalle kesällä 1939, jolloin se samalla muodosti varsinaisen armeijakunnan esikunnan. Se oli osa armeijaryhmä C:n 1. armeijaa elokuun lopulla 1939, mistä se siirrettiin armeijaryhmä B:n 4. armeijaan syyskuussa 1940, jonka mukana se ylitti Neuvostoliiton rajan 22. kesäkuuta 1941.


title: Saksan XII armeijakunta

text: Armeijakunta oli heinäkuussa 1944 osa Keskustan armeijaryhmää ja se tuhoutui 20. heinäkuuta. Armeijakunta perustettiin uudelleen maaliskuun lopussa 1945 ja se antautui toukokuussa.


title: Saksan XII armeijakunta

text: Armeijakunnankomentajina olivat:


title: I Didn’t Know What Time It Was

text: ”I Didn’t Know What Time It Was” on Richard Rodgersin säveltämä ja Lorenz Hartin sanoittama musiikkikappale vuoden 1939 Broadway-musikaalista "Too Many Girls". Kappaleen lauloivat musikaalissa Marcy Westcott ja Richard Kollmar. Ensimmäisen nauhoituksen teki Benny Goodmanin orkesteri noin kuukautta ennen musikaalin ensi-iltaa. Kappaleesta on tullut suosittu jazzstandardi, ja sen ovat nauhoittaneet muun muassa Billie Holiday, Sonny Clark, Art Blakey, Art Tatum, Benny Golson ja Cassandra Wilson.


title: I Didn’t Know What Time It Was

text: "Too Many Girls" -musikaalin elokuvaversiossa vuonna 1940 kappaleen esitti Lucille Ball Trudy Erwinin dubbaamana. Frank Sinatra lauloi kappaleen vuoden 1959 elokuvassa "Ystävämme Joey", ja vuoden 1992 elokuvassa "Omaa luokkaansa" sen esitti James Taylor.


title: I Didn’t Know What Time It Was

text: Kappale on rakenteeltaan AABA-muotoinen. Sävellaji vaihtelee G-duurin ja rinnakkaissävellaji e-mollin välillä. Rodgers käyttää usean mollisoinnun päällä painokasta melodianuottia undesimin korkeudella pohjasävelen yläpuolella.


title: PSOP

text: Sähköinen palveluseteli- ja ostopalvelujärjestelmä (PSOP) on uusi, valtakunnallinen ratkaisu sekä hyvinvointipalvelujen järjestämisen tueksi että toimintamalliuudistukseen.


title: PSOP

text: PSOP voi tarkoittaa myös Psykologianopettajat PSOP järjestöä.


title: PSOP

text: Palveluseteli- ja ostopalvelujärjestelmä (PSOP) on Espoon, Kouvolan, Oulun, Turun ja Tampereen kaupunkien yhteistyössä kehittämä valtakunnallinen tietojärjestelmä hyvinvointipalvelujen järjestämisen tueksi. Järjestelmä tarjoaa keskitetyn tietojärjestelmän palvelusetelien ja ostopalvelutilausten luomiseen, käyttämiseen ja annetuista palveluista tehtävään tilitykseen yksityisille palveluntuottajille.


title: PSOP

text: PSOP-järjestelmä soveltuu käytettäväksi kunnasta, järjestämistavasta (palveluseteli tai ostopalvelu) ja palvelusta riippumatta. Palveluseteli- ja ostopalvelujärjestelmä yksinkertaistaa ja automatisoi palvelujen tarjoamista ja on edellytys palvelusetelien käytön laajentamiselle ja palvelumarkkinoiden kehittymiselle. PSOP helpottaa kuntien, asiakkaiden ja palveluja tuottavien yritysten toimintaa. Palveluseteli- ja ostopalvelujärjestelmän avulla asiakkaan on helppo tehdä palveluvalinta hinnan sekä yrityksen sijainnin ja palveluntuottajan saamien palautteiden perusteella.


title: PSOP

text: Kuntien omistama Kuntien Tiera Oy vastaa hankkeen asiantuntijapalveluista ja ratkaisun valtakunnallisesta levittämisestä omiin jäsenkuntiinsa. Muut kunnat voivat liittyä järjestelmän käyttäjiksi KL-Kuntahankintojen kautta. Hankkeen osarahoittajana toimii valtiovarainministeriön Sähköisen asioinnin ja demokratian vauhdittamisohjelma SADe ja Terveyden ja hyvinvoinnin laitoksen sosiaali- ja terveysalan palvelukokonaisuus.


title: PSOP

text: Tavoitetoimintamallin ja siinä tarvittavan tietojärjestelmätuen määrittelivät Espoo, Helsinki, Kouvola, Oulu, Tampere, Turku ja Vantaa yhteistyönä vuonna 2012. Nyt järjestelmää ja Parasta palvelua -mallia kehittävät ja vievät eteenpäin Espoo, Kouvola, Oulu, Tampere ja Turku hankkeen isäntäkaupunkina. Tavoitteena on saada järjestelmä valtakunnallisesti käyttöön vuonna 2015.


title: PSOP

text: Hankkeen edelläkävijöinä toimivat Espoo, Kouvola, Oulu, Tampere ja Turku, jotka kehittävät ratkaisua yhteistyössä ja ottavat sen vaiheittain käyttöönsä alkuvuodesta 2014. Valtakunnallisesti ratkaisu on käyttöönotettavissa vuonna 2015.


Jalkapallon alle 17-vuotiaiden maailmanmestaruuskilpailut 2013 oli viidennettoista Jalkapallon alle 17-vuotiaiden maailmanmestaruuskilpailut. Ne järjestettiin Yhdistyneissä arabiemiirikunnissa 17.10.–8.11.2013


title: Jalkapallon alle 17-vuotiaiden maailmanmestaruuskilpailut 2013

text: Kesäkuussa 2012 FIFA valitsi Sheikh Khalifa International Stadiumin Al Ainista, Al Nahyan Stadiumin Abu Dhabista, Al-Rashid Stadiumin Dubaista, Emirates Club Stadiumin Ras al-Khaimahista ja Fujairah Club Stadiumin Fujairahista otteluareenoiksi. Sharjah Stadiumin Sharjahista valittiin vasta syyskuussa 2012 otteluareenaksi. Mohammed Bin Zayed Stadium korvasi Al Nahyan Stadiumin.


text: Järjestävä maa Yhdistyneet arabiemiirikunnat pääsi kisoihin automaattisesti, 23 muuta maata karsi kisoihin kuudesta eri maanosasta.


text: Joukkueiden on pitänyt nimetä 21-miehiset joukkueet, joista kolme on maalivahteja.


text: Lohkovoittajat ja lohkokakkoset sekä neljä parasta lohkokolmosta etenivät puolivälieriin.


text:
Sijoitukset määritetään seuraavasti:
Jos joukkueiden tilastot ovat vieläkin tasan ratkaistaan jatkoon pääseminen arpomalla, jonka suorittaa FIFA Organisaatio komitea.
Kaikki ajat ovat paikallista aikaa, UTC+04:00."


title: Just Friends (kappale)

text: ”Just Friends” (vap. suom. "Vain ystäviä") on John Klennerin säveltämä ja Sam M. Lewisin sanoittama musiikkikappale vuodelta 1931. Kappaleen ensimmäinen esittäjä oli Red McKenzien orkesteri. Vuonna 1932 kappale nousi Yhdysvalloissa listoille kahdesti, ensin Russ Colombon ja sitten Ben Selvinin esittämänä.


title: Just Friends (kappale)

text: Jazzsaksofonisti Charlie Parker nauhoitti ”Just Friendsin” vuoden 1950 albumilleen "Charlie Parker with Strings". Parkerin tulkinta herätti jazzartistien kiinnostuksen kappaletta kohtaan ja se on noussut lukuisien nauhoitusten myötä standardin asemaan. Kappaleen ovat äänittäneet muun muassa Chet Baker, Sonny Rollins, John Coltrane, Tony Bennett, Lee Konitz ja Andy Bey.


title: John Klenner

text: John Klenner (1899–1955) oli saksalaissyntyinen yhdysvaltalainen pianisti ja säveltäjä. Hän sävelsi taidemusiikkia ja teki lukuisia populaarimusiikin lauluja, joista tunnetuimpiin kuuluu Sam M. Lewisin sanoittama ”Just Friends” vuodelta 1931.


title: Beneath (yhtye)

text: Beneath on islantilainen brutaalin death metalin yhtye. Se perustettiin Reykjavikissa vuonna 2007. Yhtyeen musiikki on extreme metallia, jossa on vivahteita useista musiikin tyylilajeista. Sanoitukset käsittelevät pääosin apokalypsia ja epäuskonnollisuutta.


title: Beneath (yhtye)

text: Yhtyeen esikois-EP julkaistiin maailmanlaajuisesti helmikuussa 2010 yhdysvaltalaisen Mordbrann Musikin kautta. Levytyssopimuksen julkistamisen aikaan yhtyeeseen kuului entisiä sekä nykyisiä Sororiciden, Changerin, Atrumin sekä Diaboluksen jäseniä. Joulukuussa 2010 yhtye aloitti yhteistyön Unique Leader Recordsin kanssa.


title: Beneath (yhtye)

text: Esikoisalbumi, "Enslaved by Fear", julkaistiin 17. heinäkuuta 2012.


title: Hollow Empty Void

text: Hollow Empty Void on islantilaisen extreme metal -yhtyeen Beneathin EP-levy. Se julkaistiin 13. helmikuuta 2010 levymerkillä Mordbrann Musikk.


title: Enslaved by Fear

text: Enslaved by Fear on islantilaisen death metal -yhtyeen Beneathin esikoisalbumi. Se julkaistiin vuonna 2012 levymerkillä Unique Leader Records.


title: Enslaved by Fear

text: Beneath levitti heinäkuun 2010 aikana albumin luomisprosessista kertovia videopäiväkirjamerkintöjä YouTube-kanavalleen. Yhtye nauhoitti albumin rumpuraidat Sundlaugin-studiossa, joka sijaitsee vanhassa uimahallissa Islannissa. Teos miksattiin Daniel Bergstrandin kanssa.


title: Cranial Impalement

text: Cranial Impalement on yhdysvaltalaisen death metal -yhtyeen Disgorgen esikoisalbumi. Se julkaistiin vuonna 1999 levymerkillä Extremities Records. Albumin uusintapainoksen julkaisi vuonna 2008 Unique Leader Records.